Каримов Тошкент шаҳар ҳокимини ишдан бўшатди\n18 октябр 2021, Тошкент вақти: 14:48\nЭндиликда Тошкент шаҳрининг собиқ ҳокимига айланган Абдуқаҳҳор Тўхтаев.\nМустақил манбаларнинг хабар қилишича¸ 16 феврал куни Ислом Каримов буйруғига мувофиқ Тошкент шаҳар ҳокими Абдуқаҳҳор Тўхтаев ўз вазифасидан олиб ташланган ва унинг ўрнига вақтинча ҳоким ўринбосари бўлиб ишлаб келган Раҳмонбек Усмонов тайинланган.\nҲозирча кейинги тўрт йил давомида Ўзбекистон пойтахтига ҳокимлик қилиб келган Абдуқаҳҳор Тўхтаевнинг ишдан олиниш сабабларига оид расмий маълумот йўқ. Аммо норасмий манбаларга кўра¸ Тўхтаевнинг курсисидан ажрашига Тошкент шаҳрида амалга оширилган қурилиш¸ аниқроғи бузилишлар билан боғлиқ иқтисодий муаммолар сабаб бўлган.\nТошкентлик журналист¸ Uzmetronom.com интернет газетаси бош муҳаррири Сергей Ежков эндиликда собиқ ҳокимга айланган Абдуқаҳҳор Тўхтаев фаолиятини танқидий кузатиб келаëтганлардан бири. Ҳокимнинг ишдан олиниши ҳақида биринчилардан хабар берган Ежковга кўра¸ Тўхтаев пойтахтликлар орасида икки лақаб билан танилган.\n- Унинг иккита лақаби бор. Биринчиси – прораб¸ иккинчиси кетмон. Нега прораб? Чунки унга "қазгин"¸ деб топшириқ беришса¸ эрталабдан кечга қадар бош кўтармай қазиш билан шуғулланди. У қўлида кетмони бор прораб эди¸ иккинчи лақаб шундан. Афсуски¸ қазиш вазифаси топширилган бу одам калласини ишлатадиган қурувчи эмас эди¸ дейди Сергей Ежков.\nАмир Темур хиëбонининг бугунги кўриниши\nТошкент марказидаги энг сўлим Амир Темур хиëбони Тўхтаев ҳокимлиги даврида қарийб чўлга айлантирилди.\nХўш¸ бу “прораб-қурувчи” тўрт йил ҳокимлиги давомида нималарни қурди¸ деб сўраймиз суҳбатдошимиздан.\n- Сиз яхшиси¸ нималарни бузди¸ деб сўранг. Ўҳўўў¸ у нималарни бузмади!!! Шу одам ҳокимлигида Тошкент марказида Форумлар саройи қуриш баҳонаси билан қанчадан қанча эски бинолар қулатилди. Шу одам буйруғи билан Сквердаги қадим чинорлар кесилди. Шу одам ҳокимлигида Тошкентда кичик халқа йўл қурамиз¸ деган баҳона билан қанчадан-қанча турар-жой бинолари бир кечада бузилиб¸ юзлаб одам қишда кўчада қолди.\nБутун дунëда аввал бузиладиган уй эгаларини янги уйларга жойлаштириш¸ уларга товон пули тўлаш масаласи ҳал этилиб¸ сўнгра бузишга киришилса¸ Тўхтаев аввал бузиб¸ одамларни кўчага ҳайдаб¸ сўнгра бу масала ҳақида ўйлай бошлади. Шунинг учун ҳам уни қурувчи эмас¸ бузувчи¸ ўйламайдиган бузувчи деб аташ тўғрироқ бўлади¸ дейди тошкентлик мустақил журналист Абдуқаҳҳор Тўхтаев.\nТошкент шаҳрида кейинги ойлар ичи шиддатланган бузилишлар ҳақида Озодликка шикоят қилган оддий тошкентликлар шаҳар ҳокими Ўзбекистон Бош вазири Шавкат Мирзиëев топшириғини бажараëтгани¸ бу бузилишлар режаси муаллифи айнан Бош вазир эканини айтишган эди. Сергей Ежков кимнинг буйруғини бажаришидан қатъий назар¸ Ўзбекистоннинг сўлим пойтахтидаги бузилишлар Абдуқаҳҳор Тўхтаев номи билан тарихда қолажагани айтади. Аммо¸ дейди суҳбатдош¸ Тўхтаевнинг ишдан олинишига¸ халқ норозилигига сабаб бўлган бу бузилишлар эмас¸ балки пойтахтни қайта қуриш ва навбатдаги юбилейга тайëрлаш мақсадида ажратилган улкан маблағларнинг талон-тарож қилингани сабаб бўлган бўлса керак.\n- Афтидан¸ бу талон-тарож кўлами бугун ошкор бўлмоқда ëхуд уларни ошкор қилиш ҳақида команда берилган¸ дейди Ежков.\nРегнум ахборот агентлигининг хабар қилишича¸ Абдуқаҳҳор Тўхтаев ўрнига унинг ўринбосари Раҳмонбек Усмонов вақтинча ҳоким этиб тайинланган.\n"Бу ерда гап¸ кимнинг кетиб¸ кимнинг келишида эмас¸ балки уларни саралаш тизимида. Афсуски¸ Ўзбекистондаги мансаблар¸ айниқса Тошкент каби 4 миллион одам яшайдиган¸ Латвиядан қарийб икки баравар катта мегаполис ҳокими каби юқори лавозимларга зиëли¸ ўқимишли ва ҳалол одам тайинланишини кутиш гўлликдан бошқа нарса эмас"¸ дейди Ежков.\n- Аҳолиси Латвия каби давлатникидан бир ярим баравар катта бўлган Тошкент каби шаҳар ҳокимлигига саводли¸ малакали ва албатта зиëли ва фикрловчи раҳбар қўйилиши керак. Аммо ҳозирги замон¸ ҳозирги тузум бундай одамларнинг бу каби лавозимларга қўйилишини мутлақ мустасно қилади. Афсусланарлик¸ аммо бор гап шу¸ дейди тошкентлик мустақил журналист Сергей Ежков.


Ўзи талаба. Яна талаба-дастурчиларга 4 миллион сўмдан ойлик беради\nЎзи талаба. Яна талаба-дастурчиларга 4 миллион...\n24.12.2017 16:42 0 209\nТалаба бўлиш осонмас, айниқса, техника йўналишида. Технологиялар йил, ой сайин ўзгаргани-ўзгарган, фурсат бой берилса, замондан орқада қолиб кетиш ҳеч гап эмас. Аммо шундай талабалар ҳам борки, нафақат ўқишини эплайди, балки бир нечталаб дастурлаш тилларини ўрганиб, ўз компанияларига ҳам асос солишяпти. Масалан, Фаррух Болтаев. Муҳаммад ал-Хоразмий номидаги Тошкент ахборот технологиялари университетининг тўртинчи босқичида таҳсил олаётган суҳбатдошимиз талабалик даври, дастурлаш тилларини ўрганиши ва ўргатиши ҳақида сўзлаб берди.\n— Дастурлашни ўрганиш сизга нима берди?\n— Дастурлаш тилларини ўрганганим сари университетдаги дарсларим ҳам осонлаша бошлади. Сабаби, ҳамма фан бир-бирига узвий боғлиқ. Дастурлаш менинг фикрлашимга ва ўрганишимга катта ёрдам берди. Яна шуни айтишим керакки, дастурлашни яхши ўзлаштиришимга сабаб ёшлигимдан инглиз тилини яхши ўрганганим бўлди. Чунки дастурлаш тилларини ўргатадиган 70-80 фоиз адабиёт инглиз тилида. Кўрдимки, ахборот технологиялари жадаллик билан ўсиб боряпти. Буни ҳис қилганим сари ўқишга ва изланишга бўлган «очкўзлигим» тутиб кетар эди. Ҳар куни 3-4 соатлаб электрон кутубхонада ўтириб дарс қилардим. Хуллас, илк талабалик йилларим ўрганиш ва изланишлар уммонида сузиш билан ўтди.\n— Қайси дастурлаш тилларини ўргандингиз?\n— Асосан веб-технологиялар бўйича дастурлаш тилларини ўргандим: HTML, CSS, PHP шулар жумласидан.\n— Илк илмий ишланмаларингизни қаерларда тақдим этгансиз?\n— Илк бор 2015 йил 21-22 май кунлари университетимизда ўтказилган халқаро илмий-техник конференцияда қатнашганман. Бу мен учун катта қадам бўлди. Сабаби, ушбу конференция инглиз тилида бўлди ва ишларим мен кутгандан кўра яхши баҳоланди. Кейин ҳам кўплаб конференциялар, семинар-тренингларда иштирок этдим. Масалан, яқинда университетимизда «Ёшлар — ёшларга» шиори остида биринчи босқич талабалари билан биз — ахборот технологиялари соҳасида фаолият юритаётган, тажрибаси бор ёшлар тренинг ўтказдик. Бунда мен дастурлаш ва бизнес бўйича ўз фикрларимни ўртоқлашдим.\n— Ҳали талаба бўлишингизга қарамай ўз ўқув марказингиз бор. Қайси фанлардан дарс берасизлар?\n— Тўғриси, ўқув маркази очишдан олдин мен IT-фирма очмоқчи эдим. Биз уни «Marcos Soft» деб номладик. Ёнимга ахборот технологияларини, хусусан, дастурлаш тилларини яхши биладиган тенгдошларимни йиғдим. Ишни корхона-ташкилотларнинг расмий сайтларини яратишдан бошладик. Биласиз, ҳозир кўплаб ташкилотларнинг дарвозаларига махсус ID-card билан кириладиган турникетлар қўйилмоқда.\nБиз ҳам ташкилотларга турникет қўйиб бериш хизматимизни ишга туширдик. Бир қанча коллежларга турникет ўрнатдик, ўқувчиларнинг келди-кетдиси ҳақида SMS орқали ота-оналарни хабардор қилиб турадиган хизматни жорий этдик.\nБундан фаолиятимиз анча жонланди. Иш жараёнида кўплаб тенгқурларим дастурлашни ўргатишимни сўрай бошлашди. Кейин дастурлашни ўргатадиган курс очиш фикри туғилди ва шу йилнинг ёз ойларида бу курсларни очдим. Дастурлашни яхши биладиган, меҳнаткаш талабаларни ишга — дарс беришга таклиф қилдим.\nЎзим дастурлашни, тадбиркорликни ўрганиб, IT-фирмамга асос солдим. Ҳозир 12 ходимим, дастурлашни ўрганаётган 70 нафардан зиёд ўқувчим бор. Веб-сайтлар, тизимлар билан шуғулланамиз, яқиндан бошлаб миллий ўйинлар ишлаб чиқишга киришдик. Мақтаниш эмас-ку, аммо талаба-дастурчилар 4 миллион сўмгача ойлик олишяпти.\n— Қайси дастурлаш тилларини ўргатяпсизлар?\n— HTML, CSS, PHP, C++, Java, Android йўналишларида 70 нафардан ошиқ ёшлар дастурлашни ўрганишяпти. Курсларимизнинг қизиқарли жиҳати шундаки, талабаларга дарс мобайнида махсус лойиҳалар юкланади ва улар ўрганиш давомида шу лойиҳаларни бажариб боради.\n— Режаларим жуда кўп. Баъзида булар ҳақида ўйласам ўзим ҳам қўрқиб кетаман. Аммо, бирдан қандайдир катта ишонч пайдо бўлади. Чунки ёш тадбиркорларга, айниқса, АКТ соҳасида изланаётганларга катта имкониятлар эшиги очилмоқда.\nМақсадим — нафақат юртимизда, балки дунёда ҳам ўз мавқеига эга бўлган IT-компанияни бунёд этиш! АКТ соҳасида чуқур билимга эга мутахассис бўлиш. Бунинг учун бор куч-ғайратимни сарфлашга тайёрман. Бизда ҳам Беларус, Ҳиндистон, Жанубий Кореядаги каби дастурий таъминот ишлаб чиқарувчи компанияларни шакллантириш учун барча шароитлар етарли, деб ўйлайман.\n— Фаррух, бошловчи дастурчиларга қандай таклиф ва тавсиялар берган бўлардингиз?\n— Технологиялар оламидаги билимларни тинимсиз ўзлаштиришсин. Энг сўнгги инновацион технологияларни ишлатиб кўришни канда қилмасликлари керак. АКТнинг йўналишлари жуда кўп. Аниқ бир йўналишни танлаб олсалар яхши.\nБир қанча муддат ҳеч нимага тушунмасликлари мумкин. Аммо, энг муҳими, бу вақтда ортга чекинмаслик. Кўпроқ китоб ўқишларини сўрардим! Китобларда ҳар доим янги ғоялар яширин бўлади. Интернетдан унумли фойдаланишни ўрганишни алоҳида таъкидлаб ўтмоқчиман. Интернет — чексиз билимлар базаси. Дастурчи ўзи қилаётган ишга меҳрини бериши керак. Муваффақиятга эришиш, аввало, ўзимизни англашдан бошланади. Мен доим атрофимдагиларга шундай дейман: билим ва ҳаракат ҳаммасини ўзгартиради!\nдастурлаш талаба тадбиркорлик


Сабр иймоннинг ярмидир\nПайғамбаримиз Муҳаммад (с.а.в.) шундай дедилар: "Сабр иймоннинг ярмидир".\nИмом Бухорий ва Имом Муслимлар ривоят қилган ҳадисда Пайғамбаримиз Муҳаммад (с.а.в) "Жоним қўлида бўлган зот ила қасамки, Аллоҳ мўмин банда учун нимани қазо қилса, ўша унинг учун яхши бўлади, агар унга хурсандчилик етса, шукр қилади, унга яхши бўлади. Агар унга хафачилик етса, сабр қилади, унга яхши бўлади," - деганлар.\nАллоҳ таоло яна: "Эй иймон келтирганлар! Сабр ва намоз ила мадад сўранглар. Албатта, Аллоҳ сабрлилар биландир," дейди (Бақара сураси, 153-оят).\nБанда Аллоҳга тоатда ҳам, гуноҳдан сақланиш, йўлдаги тўсиқларни ва ҳаётдаги қийинчиликларни енгиб ўтиши, заифлик келиб қолганида, ҳавойи нафсни жиловлаши учун ҳам сабрли бўлиши керак.\nУламоларимиз сабрни учга бўлганлар:\nИккинчиси: тоат-ибодат қилиш, фарз амалларни бажаришда сабрли бўлиш.\nҲадиси шарифда эса "Сабр ёруғликдир", дейилади. Зеро, сабр нур каби қийинчилик зулматини кетказади ва ҳақиқатни намоён қилади. Яна бошқа ҳадиси шарифда Пайғамбаримиз соллаллоҳу алайҳи васаллам: "Ҳеч кимга сабрдан кўра яхшироқ ва каттароқ неъмат берилмаган," дедилар. Чунки Аллоҳ сабрлиларни яхши кўради. Бунинг учун киши иродали бўлмоғи, яхшиликни ҳам, ёмонликни ҳам неъмат билиб, Парвардигорнинг ҳукмларига сабр билан собит туришлиги мақсадга мувофиқдир.\nСабр ва чидам йўлини тутган одам гуноҳ қилишдан қўрқади, ёмон ишлардан юз ўгиради, саботли бўлади, ғафлатда қолмайди, ризқ бўлмиш ноз-неъматлар қадрини билади, яхшилик қилиш, ёмонликдан узоқ бўлиш ҳаракатида бўлади, тавба қилиш бахтига эришади.\nАллоҳ таоло барчаларимизни сабр ва қаноатли бўлишлигимизни насиб этсин.\nПрочитано 552 раз\tПоследнее изменение 20 Май 2019\nШу рубрикадаги бошка янгиликлар: « Яхшилик қилиш ҳусни хулқдир Рамазон - сабр ойи, унинг мукофоти жаннатдир »


Рок-н-ролл асосчиларидан бири Литл Ричард вафот этди\nЛитл Ричард сўнгги концертини 2012 йилда берган эди.\nАҚШнинг Лос Анжелес шаҳрида рок-н-ролл асосчиларидан бири Литл Ричард (ҳақиқий исми Ричард Уэйн Пенниман) вафот этди.\nСанъаткорнинг ўғли Дэнни Пенниман Rolling Stone журналига отаси 9 майда вафот этганини, унинг ёши 87да бўлганини маълум қилди.\nСўнгги пайтларда рок-н-ролл асосчисининг соғлиғи ёмонлашгани тўғрисида хабарлар пайдо бўлганди. У бир неча марта жарроҳлик амалиётини бошидан ўтказди ва мустақил равишда ҳаракатлана олмай қолганди.\nЛитл Ричард Огайо штати Кливленд шаҳрида 1986 йилда ташкил этилган Рок-н-ролл шон шуҳрат залига номи биринчи бўлиб ёзилган санъаткордир.\nУнинг биринчи ашулласи Tutti Frutti 1955 йилда хит бўлган. 1957 йилда чиқарилган илк Here’s Little Richard альбоми эса катта муваффақият қозонган.\nУ 1958-1962 йилларда динга берилди ва мусиқа билан шуғулланмади. 1977 йилда эса у яна бир бор мусиқани тарк этди ва Британияда насроний черкови руҳонийси рутбасини қабул қилди.\nЛитл Ричард сўнгги концертини 2012 йилда берган.


Наманганда «Террорчиларни йўқ қилиш» операцияси ўтказилади\nтурли ҳудудларида ўтказиладиган машғулотлар давомида шартли Террорчилар йўқ қилиниши режалаштирилган. Ўқув машғулотларининг иккинчи ...\nЮртимиз жоме масжидларида Ўзбекистон мусулмонлар идорасининг тавсияси амалга оширилди. Пешин намозидан сўнг Қуръони Карим оятлари тиловат қилинди ва марҳумлар ҳаққига баҳшида этилди.\n«ал-Қоида» гуруҳи аъзосини қўлга олди. 48 ёшли Деметриус Питс исмли Террорчи «ал-Қоида» гуруҳига аъзо эканини тан олди. Питсга 20 йилгача озодликдан ...\nходимлари томонидан Террорчилар ташкилоти идеологи эканлиги аниқлаган навоийлик Ҳамидулло Маманазаров Туркиядан Ўзбекистонга мажбуран жўнатилди. Бу ҳақда «Ўзбекистон ... туғилган, миллати ўзбек бўлган Маманазаров Ҳамидулло Ҳусанович Террорчилар ташкилотида ғоявий тарғиботчиси сифатида фаолият олиб боргани ...\nуринади ва журналистларга таҳдид ўтказади. Ваҳоланки, журналист – Террорчи ёки танқид – зўравонлик дегани эмас. Журналистнинг биргина айби ... танилган дўстимнинг куюнчаклик билан «мен журналистман, бироқ бу Террорчиман дегани эмас-ку» деган фикри ёдимга тушди. Модомики, журналистика ...\nСурияга боришга ёрдам беришган. Тадқиқотлар жараёнида 22 ёшли йигит Террорчилик ҳаракатларида, шунингдек, Сурия ҳукумати қўшинларига қарши ...\nСинайда 16 нафар Террорчи йўқ қилинди\nжума кунидан буён олиб борилган ҳарбий амалиёт натижасида 16 нафар Террорчи йўқ қилинди ҳамда 34 нафари қўлга олинди. Бу ҳақда 11 февраль ... ва унинг атрофини қамраб олган. Бу ҳудудда ИШИД гуруҳи томонидан Террорчилик ҳаракатлари мунтазам равишда амалга оширилиб турилади. Армия ...\nуя қуриб, бир қатор терактларни амалга оширган халқаро Террорчи Хаттоб Россия махсус кучлари томонидан заҳарлангани эълон қилинди. Бу ҳақда «Росбалт» агентлиги жараёнда бевосита қатнашган манбага ... жараёнда бевосита қатнашган манбага асосланиб хабар бермоқда. Террорчилар бошлиғи узоқ вақт таъқиб қилинганига қарамай қўлга тушмаган. ...


20-дарс – Islom Nuri\nXурматли oта oналар пайгамбаримиз саллаллоху алайхи\nва саллам айтадиларки: Шoдлик кунларингда Aллoxни танигин, oгир кунларингда Ул\nзoт сeни танийди-сени ташлаб кўймайди. Инсoн аввалo Aллox таoлoни яxши кўриши\nшарт. Унинг калбида Aллoxга бўлган муxаббатига бoшкалар муxаббатини устун\nбўлиши, xаттo тeнг бўлиши xам аслo мумкин эмас. Инсoн бир oдамни яxши кўрганда,\nуни якиндан таний бoшлайди. Шунингдeк, биз xам Aллoxни яxши кўрар эканмиз, Ул\nзoтни якиндан танишимиз, исмлари ва сифатларини ўрганишимиз лoзим.\n1. Савол: Бoлажoним, биз яxши кўрадиган Рoббимиз Aллox каeрда?\nAллox таoлo oсмoнда, Aршининг устида.\n2. Савол: Унинг Aршига бирoр нарса ўxшайдими?\nЖавоб: Йўк дадажoн, Унинг\nAршига бирoр нарса ўxшамайди ва Унинг Aрши канака эканлигини, факат Унинг\nЎзигина билади xoлoс.\n3. Савол: Aллoxнинг арши oстида нима бoр?\nЖавоб: Фирдавс жаннати бoр.\nAллoxнинг Aрши Фирдавс жаннатининг тoмидир.\n4. Савол: Бoлажoним Aршнинг тeпасида xам бирoр нарса бoрми?\nдадажoн, Aрш нарсаларнинг энг юкoриси.\n5. Савол: Бoлажoним, Aллox oсмoнда, Aршининг устида бўлса, бизни кўриб эшитиб\nЖавоб: Xа дадажoн, Aллox xамма жoйларни кўриб ва эшитиб туради.\n6. Савол: Бoлажoним, Aллoxнинг xам кўзи бoрми?\nЖавоб: Xа дадажoн,\nAллoxнинг кўзи бoрлигини исбoтлаб, иймoн кeлтирамиз.\n7. Савол: Aллoxнинг кўзи бoрлигини каeрдан билдинг?\nкуръондаги ояти ва Пайгамбаримизнинг xадисларидан билдим.\n8. Савол: Уларда нима дeйилган экан?\nЖавоб: Аллох куръонда ўзини Басийр\nяъни Кўрувчи деб исмлаган. Киёмат якинлашганда oдамларни адаштириш учун ёлгoнчи\nДажжoл чикади. Унинг бир кўзи кўр бўлади. Дажжoл, мeн сизларнинг рoббингизман,\nдeб oдамларни алдайди. Aллox эса кўр эмас Бундан маълум бўладики, Aллoxнинг кўзи


Норма маслахатчи / 2020 йил / № 33 / Долзарб мавзу\n«Хусусий бандлик агентликлари тўғрисида»ги Қонунга тузатишлар киритилди (13.08.2020 йилдаги ЎРҚ–632-сон Қонун). Улар 3 ой ўтгач кучга киради.\nШу тариқа, тузатиш одамлардан ҳақ ундириб, бироқ уларни ишга жойлаштириш бўйича мажбуриятларини бажармайдиган ноҳалол агентликлардан ҳимоя қилади. Ҳуқуқни муҳофаза қилиш органлари томонидан бундай фактлар бир неча бор қайд этилган, сўнгги вақтда 10 нафар ХБА раҳбарига нисбатан жиноий иш қўзғатилди. Уларнинг ноқонуний фаолиятидан 7 123 нафар фуқаро жами 72 млрд сўмдан ортиқ миқдорда зарар кўрган.\nХБА фуқароларни чет элдаги ишга жойлаштириш билан шуғулланиш учун Меҳнат вазирлиги ҳузуридаги махсус жамғармада захира қилиб қўйиши керак бўлган сумма кўпайтирилади. Ҳозир у $50 мингни ташкил этади, энди эса 8 500 БҲМ бўлади. Эслатиб ўтамиз, захира қилинадиган сумма сарфланган тақдирда маблағларнинг ўрнини тўлдириш зарур, лицензия тугатилган ёки бекор қилинган тақдирда эса улар қайтарилиши лозим.\nХБА ишга жойлаштириш соҳасида тақдим этадиган ахборот ва маслаҳат хизматларининг «чегараланган қиймати» ҳам белгиланади. Уларнинг қиймати 1 БҲМдан ошмаслиги керак. Ўз навбатида, бундай хизматларни бепул асосда кўрсатиш имконияти истисно этилади.\nбиринчидан, ХБА хизматлар кўрсатиш тўғрисидаги шартномаларни рўйхатдан ўтказишлари шарт – буни Меҳнат вазирлигининг «labr-migratin» тизимида онлайн-режимда амалга ошириш мумкин;\nиккинчидан, Меҳнат вазирлиги ХБАнинг молиявий-хўжалик фаолиятига аралашмасдан уларни текшириш ҳуқуқига эга. Бунда текширувлар Текширувларни электрон рўйхатга олиш ягона тизимида уларни рўйхатдан ўтказиш орқали бизнес-омбудсманни хабардор қилиш тартибида ўтказилади. Ушбу жараёнда вазирликнинг вакиллари:\nҲужжат Қонун ҳужжатлари маълумотлари миллий базасида (lex.uz) эълон қилинган ва 13.08.2020 йилдан кучга кирди.


"Навбаҳор": Миш-мишларга ишонманг!\n28 сентябрь, 2019, 23:25\nКлуб бугун тарқалган хабарларни инкор этди\nБугун айрим сайтлар ва телеграм каналларида “Навбаҳор”ни кимлар тарк этади?” номли мақола чоп этилиб, унда жорий мавсум якунланиши билан жамоа таркибини бир қатор футболчилар тарк этиши, улар орасида ярим ҳимоячилар – Азиз Ибрагимов, Аюбхон Номанов ва Шаҳзод Шайманов, шунингдек, ҳужумчи Шерзод Ҳакимов борлиги таъкидланган.\n“Навбаҳор” ПФК ушбу маълумотга раддия берган ҳолда, мухлисларни бундай миш-мишларга ишонмасликни сўради ҳамда буни ёлғон хабар деб ҳисоблайди. Боиси, юқорида номлари келтирилган барча футболчиларнинг жамоа билан амалдаги шартномалари бор.\n“Навбаҳор” ПФК клуб тўғрисида норасмий ҳамда ёлғон маълумотларни беришни қоралайди ва ишқибозлардан бундай маълумотларга ишонмасликни сўрайди. “Навбаҳор” жамоасига оид ҳар қандай расмий хабар клубнинг расмий веб сайти - pfcnavbahor.uz да, шунингдек, “Навбаҳор” ПФКнинг ижтимоий тармоқлардаги саҳифаларида чоп этилишини маълум қилди.\nТаникли мутахасис Канчелискис кул остида Навбахор жамоаси секин-аста мевага кириб хосил бериш арафасида булгач куча-куйдаги бола пакирлар тош отиб утиши бу табиий хол буни тугри кабул килишимиз керак зеро болачаларни отган тоши б/н дарахт куриб колмаслигини хам яхши биламиз.\nтвори езибди нумонов хакимов хеч кайси жамоага кераги йук яхши уйинчи булганда сурхон олиб коларди уларни жойи пролига\nЎзбекистонда энг кўп мухлис тўплайдиган жамоа ҳақида


Инфоурок / Начальные классы / Конспекты / Методическую разработку на тему " Оқушылардың білім алуда ата-ана көмегі"\n№110 З. Ҳусанов атындағы жалпы орта мектеп\nМұғалім: А. Азаметова\nМавзу: Ўқувчини мустақил билим олишида ота- онанинг роли.\nОта-оналар билан хамкорликни мустахкамлаш.\nБола тарбиясида ота –она ролининг беқиёслигини очиб кўрсатиш.\nЎқувчиларни мустақил билим олишида ота-оналарнинг фаоллигини ошириш.\nжихози: комьпютерда слайдда кўрсатилиб берилади.\nОта –оналар ва мактаб хамкорлигини ривожлантириш усулларини ўрганиш.\nОта- оналар мажлиси ўтказишни оптимал характерик хусусиятини аниқлаш.\nОта-оналар ва фарзандлар хамкорлигини яқиндан ўрганиш.\nОта- оналар билан биргаликда ўқувчилар мустақил билим олишига ва тарбиясига оид педагогик амалий тавсиялар ишлаб чиқиш.\nТренинг ўтиш тартиби:\nХар бир ота- она ўзини таништиради.\nБолаларнинг мурғак қалбига хеч нарса ибратдек кучли таъсир этмайди ва барча ибратлар ичида эса ота- она ибратидан кўра чуқурроқ ва мустахкамроқ ўрин оладиган ибрат йўқ.\nОта- оналар кўпинча “тарбия” сўзи билан “маълумот” сўзини чалкаштириб қўядилар ва болага маълум дарсларни ўқиб ўргатиш билан унга тарбия бердик, деб ўйлайдилар.Йиллар ўтгач, ота- оналарнинг ҳафсаласини пир бўлиши ҳам мана шунда.\n( А.Г.Рубинштейин )\nТарбия бизлар учун ё ҳаёт- ё мамот, ё нажот- ё халокат, ё саодат- ё фалокат масаласидир.\nГўдак – идрокли вужуддир, у ўз ҳаётидаги эхтиёжлар, қийинчиликлар ва тўсиқларни яхши билади.Бу ўринда унга нисбатан золимона амру фармонлар, мажбурий тартиб интизом, ишончсиз назорат эмас, балки ширин муомила муроса, тажрибага ишонч, хамкорлик, аҳил яшаш кўпроқ қўл келади. (Я.Корчак)\nКимсасиз ва бепоён хеч нима йўқ денгиз соҳилида ўлай деб ётган кичкина қушчага меҳрибон, сахий сехргар аёл келиб – “Менга энг қадрли нарсангни берсанг” мен сени даволайман- деди.Қушчанинг нозик кичкина танасидан томчилаб оқаётган қонлар оқ қумни қизартириб жонини олиб кетиш арафасида эди. Қушча, мен учун энг қадирли нарса бу ҳаёт.Сахий меҳрибон, сехргар аёлга менинг жоним керакми?, қачонки ўзи менга берай деса.Меҳрибон, сехргар аёл хазиллашяпти - деб ўйлади.Дармонсиз юмилиб кетаётган кўзларини сеҳргарга қаратиб аранг пичирлаб:Майли даволанг!Энг қадирли нарсамни бераман. Сеҳргар таёқчасини қушча ярасига текказиши билан кушчани яраси тузалиб кетди, у типирчилаб, жонланиб эркин парвоз қила бошлади.\n-Энди менга қанотларингни бер –деди сеҳргар.\n-Йўқ асло, йўқ бера олмайман –деди қушча.\n-Энг қадрли нарсанг бу қанотларинг эмасми?-деди сеҳргар.\n-Ҳа албатта, шунинг учун сизга бера олмайман –деб пичирлади қушча.Қанотсиз яшагандан кўра, ўлганим яхши.Майли менинг жонимни олишингизга розиман.Учмай ҳаёт кечиришни менга қизиғи йўқ.Учавер,- деди кулиб сеҳргар, мен сени ўлишингни хохламайман.Лекин эсингда бўлсин, энг қадрли нарса ҳаётингдан ҳам қадрлироқ бўлади.\nСиз учун энг қадрли инсон ким?\nСиз учун энг қадрли нарса нима?\nБола тарбиясига ким кўпроқ масул(жавобгар)?\nБилимнинг ҳозирги ҳаётдаги аҳамиятини қандай баҳолар эдингиз?\nФарзандингиз уйда қанча соат дарс тайёрлайди?\nҚайси фанларни севиб ўқийди ва нима учун биласизми?\nКелажакда фарзандингиз ким бўлади?\nБолангиз учун нима муҳим деб биласиз?\nБолангизни чуқур билим олиши, ўқимишли инсон бўлишини ҳоҳлар эдингизми?\nБолангизда қайси сифатларни тарбиялашни муҳимроқ деб ўйлайсиз?\nБилимли, маълумотли инсон ҳаётда ҳар доим ўз ўрнини топади, деб ҳисоблайсизми?\nБолангизда қайси сифатларни тарбиялашни\nмуҳимроқ деб ўйлайсиз?\nЎзаро манфаатни кўриб иш тутиш;\nЎз мақсадига эришиш йўлида ҳеч нарсадан тоймаслик;\nМАКТАБ БОЛАЛАРИМИЗГА НИМА БЕРЯПТИ?\nболаларга давлат таълим стандартлари талаблари даражасида билим беради;\nЎқувчиларни касб-ҳунар эгаллашга, билим олишни давом эттиришга тайёрлайди;\nўқувчиларда юксак маънавий-аҳлоқий, инсоний сифатларни тарбиялайди;\nЎқувчиларда жамиятда ҳаёт кечириш, меҳнат қилиш ва билимларини ошириш учун энг зарур компетенцияларни таркиб топтиради.\nЎқувчилар мактабда чуқур назарий билимлар олсалар ҳам амалда, турмушда, ҳаётда уларни етарлича қўллай олмайдилар.\nЯхши билимли болалар кўпинча ҳаётда ўзларига мос ўринни топа олмайдилар;\nКўпчиликнинг кўз ўнгида мактабда олинаётган билим амалда фойда бермайдиган билим каби баҳоланади.\nСифатли билим бу...\nБу олинган билимларнинг талабларга тўлиқ жавоб бериши.\nБилимларнинг шахснинг манфаатлари, эҳтиёжларига хизмат қилиши;\nМеҳнат кишиси ишининг натижалари корхона, истъемолчилар қўядиган талабларга мос бўлишини таъминловчи билим.\nЙиғилиш якунида ота-оналар кенгаши раисини сайланди , кенгаш раиси доимо ўқитувчи билан алоқада бўлиши, турли хил тадбирларда ота-оналар фаол иштирок этиши такидланди. Йиғилиш жуда мазмунли ва мароқли ўтди.\nНомер материала: ДВ-387022


ФСБ Петербургда 700га яқин мусулмонни ҳибсга олди\n13 апрел 2021, Тошкент вақти: 01:08\nРоссия хавфсизлик хизмати ҳибс этилганлар орасида диний экстремистик ташкилот аъзолари борлигини гапираётган бўлса, муҳожирлар ФСБ ва полиция шу тариқа “шимолий пойтахтни” мигрантлардан тозалаётганини гапирмоқда. Ушланган ва депортация қилинаётганлар орасида Ўзбекистон фуқаролари ҳам бор.\nПитерда навбатдаги экстремистлар гуруҳи ушланди\n8 феврал куни Санкт-Петербургнинг "Апраксин двор" бозори ва шаҳарнинг бошқа туманларидаги мусулмон жамоалари йиғиладиган жойларда Федерал хавфсизлик хизмати ва полиция бўлинмалари махсус амалиёт ўтказди.\nСанкт-Петербург бўйича ФСБ Бошқармаси матбуот маркази раҳбари Дмитрий Кочетков журналистларга берган интервюсида шаҳарда Исломнинг радикал оқими саналган салафийлик оқими тарафдорлари ҳибсга олинганини маълум қилди.\n- Тергов қўмитаси томонидан “Террорчилик фаолиятга даъват этиш” ҳамда “Нафрат уйғотиш ва инсоннинг қадр-қимматини камситиш” моддалари асосида қўзғотилган жиноий ишлар доирасида оператив-тергов амалиётлар ўтказилди. Бир нечта тинтувлар ўтказилди, жиноий ишга алоқаси бор бир неча киши ҳибс этилди, экстремистик руҳдаги адабиётлар мусодара қилинди, дея умумий маълумотлар билан чегараланди минтақа ФСБси матбуот хизмати раҳбари Дмитрий Кочетков.\n(Видео Санкт Петербург ва Ленинград вилояти ФСБ бошқармаси томонидан тақдим этилди.)\nОммавий ахборот воситаларида амалиёт натижасида 700га яқин мусулмон ҳибс этилгани, улардан 90 фоизи хориж фуқаролари экани хабар қилинмоқда.\nАммо, Петербург бўйича Тергов қўмитаси террорчиликка алоқадорликда гумонланиб 271 киши полиция бўлинмаларига олиб келинганини айтмоқда.\n- 10 кишининг ҳужжатларида қалбакилик аломатлари аниқланди, яна 20 киши мутлақо ҳеч қандай ҳужжатларсиз экани аниқланди, деди Петербург бўйича Тергов қўмитаси вакили Сергей Капитонов Озодликка.\nКапитонов ҳибга олинганлардан бирининг исми-шарифини ҳам Озодликка маълум қилди.\nБу маҳаллий “экстремистлар”нинг етакчиси, деб эълон қилинган Кабардин-Болқор Республикаси фуқароси, 1988 йилда туғилган Марат Сарбашевдир.\nУ “2010-2011 йилларда Интернет орқали экстремистик руҳдаги адабиёт ва видеороликларни тарқатганликда” айбланмоқда.\nОзодлик суриштирувлари давомида россиялик Сарбашевдан ташқари махсус амалиёт давомида Ўзбекистон, Тожикистон, Озарбайжон, Миср ва Афғонистон фуқаролари ушлангани, депортация қилинаётган 7 кишидан иккитаси ўзбекистонлик экани ҳам маълум бўлди.\nАйни пайтда, Петербург атрофидаги уйлардан бирида ҳам ФСБчилар томонидан тинтув ўтказилгани ва тергов тахминларига кўра, айнан шу ерда “Петербург жамоати” диний радикал ташкилотининг раҳбарлари яширингани айтилмоқда.\nТерговчилар "Апраксин двор" ва шаҳар бозорларида жойлашган намозхоналар маҳаллий мусулмонлар диний идорасига бўйсунмагани, балки Москвада жойлашган ноқонуний диний гуруҳлар назоратида бўлганини айтмоқда.\nХавфсизлик хизмати ходимлари намозхоналарни бир йилдан ортиқроқ вақт давомида кузатгани ва ана шу кузатувлар натижасида шундай хулосага келганини таъкидламоқда.\n“Полиция даромад қиляпти”\nПетербургда яшаётган ва исми сир қолишини сўраган мусулмонлардан бири 8 феврал кунги воқеа тафсилотларини Озодликка гапириб берди.\n- Ўтган жума куни мусулмонлар намоз ўқиётган пайтда мелисалар ниқобда шундай кириб намозни бузиб, ҳаммани тургизиб документларни текширди, кейин автобусларга тиқиб олиб кетди. Бу "Апраксин двор"да, Троицкий бозорида бўлди бу воқеалар. Апрашкадан 200 юзтача одам ушланди, Троицкийдан 100га яқин одам олиб кетилди. У ерда 3 этажда ўзбек-мусулмонлар масжид қилиб қўйган. Жума куни намоз ўқишарди, дейди Петербургда меҳнат қилаётган мусулмон-йигитлардан бири.\nИсмини айтмасликни сўраган йигит билан суҳбат\nУнинг фикрича, бу намозхоналарда ҳеч қандай террорчи-экстремист йўқ, бу шунчаки полициянинг мигрантларни сиқувга олиб, “даромад” олиш усулларидан биридир.\n- Путинни 29 январдан полиция маҳкамасига берилган депорт қилиш ҳуқуқи бўйича, ўзбекларни просто кўчада ҳам юргизмай қўйди. Ўзбекми-тожикми – мелисалар шундай келиб мошинага тиқиб олиб кетяпти, пулини оляпти, документи яхшими-ёмонми – қарамаяпти! Бунақалар жуда кўп арз қилиб келишяпти. Ғирт бандитлик қилишяпти формада! Полиция бу ерда наглий пул ишлаяпти!, дея куйинади ўз исмини ошкор қилмасликни сўраган мардикор йигитлардан бири.\nУ барча ҳибс этилганлар ҳозирда Кингиссепский депортация марказида сақланаётганини айтмоқда.\nОзодликнинг Москвадаги бюросига Россия пойтахтида ҳам полиция ходимлари ҳужжатлари мавжуд меҳнат муҳожирларини депортация қилаётгани тўғрисидаги хабарлар келмоқда.\nЎзини Алибек, деб таништирган меҳнат муҳожири ўтган ҳафта унинг 20 нафар таниши полиция томонидан ҳибс этилиб, ҳужжатлари жойида эканига қарамасдан Москванинг депортация марказларидан бирига олиб кетилганини айтди.\n- Улар 20 тача эди. Кўчада ушланган, шуларни депортация қилди-да. Уже кетади бир-икки ой ичида. Ҳужжатларинг фалшивий деяпти, дейди Алибек.


«Энг камида 35−40 фоиз бўлади деб ўйлагандим». Президент хизмат кўрсатиш соҳасининг 6 ойлик натижалари ҳақида – Газета.uz\nLotinchada 4 август 2021, 02:59 Сиёсат\nСешанба куни президент бошчилигида ўтказилган видеоселектор йиғилишида хизмат кўрсатиш соҳасининг 6 ойлик натижалари ҳам муҳокама қилинди.\n«Газета.uz» мухбирининг хабар беришича, йиғилишда хизматлар соҳасини ривожлантириш учун тадбиркорларга зарур имтиёзлар ва барча имкониятлар яратиб берилгани қайд этилган.\nХусусан, биринчи босқичда 7 та тижорат банкига 1 трлн 575 млрд сўм маблағ ажратилгани тилга олинган. Шунинг ҳисобидан ҳудудларда умумий қиймати 3 трлн 600 млрд сўм бўлган 2400 та лойиҳани амалга ошириш бошланди.\n«Натижада, 2020 йилнинг биринчи ярмига нисбатан хизматлар кўрсатиш ҳажми 18,3 фоизга ошди… Мен энг камида 35−40 фоиз бўлади деб ўйлагандим», — деди Шавкат Мирзиёев.\nУнинг сўзларига кўра, айниқса, Сирдарё (25 фоиз), Андижон (22 фоиз), Бухоро (21 фоиз), Хоразм (20 фоиз), Сурхондарё (19 фоиз), Фарғона (19 фоиз) ҳамда Тошкент шаҳрида (21 фоиз) хизматлар кўрсатиш суръатлари юқори бўлди.\nДавлат раҳбари қайси вилоятларда кўрсаткичлар паст эканлигини маълум қилди. «Ҳудудлар кесимида, хизматлар соҳаси ўсиш суръатлари Навоий, Тошкент, Жиззах, Қашқадарё, Наманган ва Қорақалпоғистонда ўртача кўрсаткичлардан паст даражада бўлди», — деди у.\nТошкент ҳокими Жаҳонгир Ортиқхўжаев, Миллий банк бошқаруви раиси Алишер Мирсоатов 1 сентябрга қадар хизматлар соҳасида 120 мингта, йил якунига қадар 415 мингта янги иш ўринларини ташкил этиш чораларини кўрсин, дея президент сўзларини келтирмоқда «Газета.uz» мухбири.\nБунинг учун, 7 та устувор йўналиш (янги лойиҳалар, кўп қаватли уйларнинг биринчи қавати ва ертўлалар, ўзини ўзи банд қилиш, тадбиркорлар фаолиятини кенгайтириш каби ишлар) белгиланган. Бош вазир Абдулла Арипов бу ишлар ижросини ўз назоратига олиши кераклиги айтилди.\nЖамшид Қўчқоров ва Жаҳонгир Ортиқхўжаевга бир ой муддатда пойтахтда жойлашган 2250 та давлат ташкилотлари мол-мулкини тўлиқ хатловдан ўтказиб, бўш бинолар ва ер майдонларини тадбиркорларга бериш чораларини кўриш бўйича топшириқ берилди.


Apple Store’нинг 24 ёшли ходими Рубэн Профит бир қатор жиноятларни содир этишда, жумладан Apple’нинг 997 минг долларлик совға карталарини ноқонуний йўл билан қўлга киритишда айбланмоқда. Бу ҳақда «Hi-Tech Mail.ru»га асосланиб Daryo.uz хабар берди.\nПрофит карточкаларнинг белгиланган нархи 2000 доллар бўлгани ҳолда, уларни анча арзон нархда – 200 доллардан қайта пуллаган. У фаол ҳаракат қилган ва барча фирибгарликларни августдан октябрга қадар амалга оширган.\nЙигит Apple карталарини сотиб олиш учун дастлаб банк кредит ва дебет карталарини қайта кодлаб, сўнгра улар ёрдамида тўловларни амалга оширган. Бироқ карталарнинг ҳақиқий эгалари маблағларни қайтаришни расмийлаштира бошлаган.\nПрофит қўлга олинганда, унинг ёнидан ҳар бири 2000 долларлик еттита совға картаси, шунингдек, 51 та Visa ва American Express банк картаси топилди. Бу жинояти учун унга 15 йиллик қамоқ жазоси хавф солмоқда.


Илк иймон келтирган аёл- Хадича бинти Хувайлид – .:: Xadicha.uz\nИлк иймон келтирган аёл- Хадича бинти Хувайлид\nПайғамбаримиз (с.а.в) айтганлар: Кўпчилик эркаклар камолот даражасига эришди.Aёллардан фақатгина тўрттаси комиллик даражасига етишишди. Улар: Марям бинти Имрон, Фотима бинти Муҳаммад, Хадича бинти Ҳувайлид ва Осиё бинти Музоиб.\nУшбу ҳадисда исми зикр қилинган аёлларгина ҳаёти давомида комилликга эришган аёллардир.Биз эса сиз билан мана шундай камолот даражасига етган, Пайғамбаримизнинг биринчи ва энг суюкли аёллари бўлган Хадича бинти Ҳувайлид (р.о) онамиз ҳақида гаплашамиз.\nОнамиз Хадича бинти Ҳувайлид ибн Aбдулуззо ибн Қусай Қурайшийя Aсадийя “Фил воқеаси”дан ўн беш йил олдин Маккада арабларнинг асл қавми Қурайшнинг эътиборли оиласида таваллуд топган. Отасининг исми Хувайлид, онаси Фотимадир.Унинг ота тарафдан насаби Қусайда Пайғамбаримиз насаби билан бирлашади. Она тарафидан Расулуллоҳ (с.а.в) билан катта боболари Луайда бирлашади.\nИбн Исҳоқдан ривоят қилинишича, ҳазрат Хадича тижорат билан шуғулланувчи бой, оброъ-эътиборли аёл бўлган.Жоҳилиятда “ Тоҳира” (“Покиза”) лақабли бу сиймони исломият “Хадичаи Кубро” дея шарафлади.\nҲазрати Хадича энг биринчилардан эди!\nСарвари коинотнинг (с.а.в) илк никоҳлаб олган аёли, энг биринчи иймон билан шарафланган уммат, Расулуллоҳнинг (с.а.в) орқаларида туриб биринчи намоз ўқиган бахтли инсон.Ҳиро ғоридан дастлабки ваҳий билан қайтган Aллоҳнинг Расулидан (с.а.в) илк бор Қуръон каломини эшитган ҳам Хадича онамиз бўлади. Aллоҳ таоло Жаброил фаришта орқали унга алоҳида салом йўллади. Оламлар сарвари (с.а.в) инсонларнинг қаршиликларига юз тутганида, таҳқирланганларида, муборак қалблари маҳзун бўлганида таскин ва тасалли бера олган, моли ва жонини исломиятга бахшида эта олган шарифа аёл, биринчиларнинг биринчиси мўминларнинг онаси ҳазрат Хадича эди.\nХадича онамизнинг мулкдорлиги, маънавияти, шахсияти ҳамда бадавлат эканининг ҳикмати олдиндан маълум эди. Гўзал аҳлоқ эгаси хадича онамиз “буюк ҳулқлар устида”ги (Қалам, 4) Расули акром учун яратилган эди. Aллоҳ таоло Исломнинг дастаги учун Хадича онамизга моддий ва маънавий бойликларни инъом этиб, Расулининг машаққатли йўлида йўлдош, яхши-ёмон кунларида елкадош бўлишини тақдир қилган эди.Муборак кўнгилни кулар юз ва меҳрли сўзлар билан кўтариб турди.Қосим, Зайнаб, Умму Кулсум, Руқия, Фотима ва Aбдуллоҳларни ( р. анҳум) оламлар Сарварига армуғон этган муборак она эди. Суюкли Пайғамбар умрларининг охиригача Хадича онамизни суйдилар, ундан миннатдор бўлиб, хотирига ҳурмат туйиб, эсларидан хеч чиқармадилар.\nХадича бинти Ҳувайлид (р.а) мусулмонларнинг биринчиси эканига барча уламолар иттифоқ қилишган. Иззуддин ибн Aсир;” Хадича Aллоҳнинг бандалари орасидан биринчи иймон келтирганлигига барча мусулмонлар ижмо қилишган. Ундан олдинга тушадиган эркак ҳам, аёл ҳам йўқ”, деб ёзган.\nХадича онамиз Ислом йўлида улкан хизматлар қилди. Энг олдин ўз уйларини иймон гўшасига айлантира олди. Aйнан шу уринишлари Зайд ибн Ҳориса ва Aли ибн AбуТолибларнинг ҳам биринчиларда қатори бўлиб иймон келтиришларига ҳисса қўшган бўлса, не ажаб . Aйнан шу урунишлари тўрт қизлари Зайнаб, Руқия, Умму Кулсум ва Фотималарнинг онасига эргашиб, иймон келтиришларига сабаб бўлди. Ибн Исҳоқ(р.а) Оишадан (р.о) ривоят қилади:”Aллоҳ ўз набийсини нубувват билан икром қилганида Хадича ва унинг қизлари Исломга кирдилар”.\n“Уюнул асар”да келтирилган ривоятда Aфиф Киндий қуйидагиларни келтиради:”Aббос ибн Aбдумутталиб билан дўстлигимиз бор эди. У Яманга келиб, атир сотиб олиб кетар ва уни мавсум кунлари сотар эди. Мен Aббос билан Минода турган эдим. Бир бекаму кўст одам келиб, таҳорат қилди. Сўнг туриб, намоз ўқиди. Кейин бир аёл чиқиб, таҳорат қилди. У ҳам туриб намоз ўқиди. Сўнг бўйи етиб қолган бир бола чиқиб, таҳорат қилди ва унинг ёнида туриб, намоз ўқий бошлади. Мен: Шўринг қурисин, эй Aббос! Бу қандай дин?” дедим. “Бу укамнинг ўғли Муҳаммад ибн Aбдуллоҳнинг дини. У ўзини Aллоҳ Расул қилиб юборганни даъво қилмоқда”,деди Aббос”.\nНамоз Aфифнинг кўзига ғалати кўринган бир даврда Хадича онамиз намоз ўқишни бошлаган шарифа аёл эди.Исломни очиқ-ойдин ёйишга ўтилган жуда қийин кунларда мусулмонлар сабр билан Aллоҳнинг раҳматидан умид қилишар эди. Хадича онамиз бардош қилишга олдингилар қаторида эди. Aбу Лаҳаб Исломга зарар етказиш учун келин қилиб олган Пайғамбаримизнинг (с.а.в) икки қизлари Руқия ва Умму Кулсумни ўғиллари Утба ва Утайбага талоқ қилдиртиради. Бу мусибатлар пайтида ҳазрати Хадича кучли бўлишга ҳаракат қилди ва меҳрибон отанинг амалларига малҳам бўла олди.\nНубувватнинг еттинчи йили мусулмонлар Бани Мутталиб дарасида қамалда қолишади. Уч йил давом этган бу азобли кунларда дарахтларнинг илдизи ва барглари билан озиқланган мусулмонлар қаттиқ ҳолдан тойишади.Қамал тугайди, аммо…\nРасулуллоҳга (с.а.в) йигирма олти йилга яқин ҳузур-ҳаловатли оила саодатини армуғон этган суюкли завжалари хасталанади.Олтмиш беш ёшдан юқорилаган Хадича онамиз Пайғамбарликнинг ўнинчи йили Рамазон ойида бу оламни тарк қилди. Расулуллоҳ (с.а.в) суюкли онамизни ўз қўллари билан Маккаи мукарраманинг юқори тарафидаги Ҳажун қабристонига қўйдилар. Бу йўқотиш Пайғамбаримизга оғир келди. Юзлари қайғуга ботди. Ғам-андуҳ юракларини ўртади. Ўша йил “Маҳзунлик йили” сифатида Ислом тарихига ҳам умрбод муҳрланди.\nХадича онамизнинг вафотларига қадар Пайғамбаримиз (с.а.в)нинг ягона ва биринчи аёлларидир.То Пайғамбаримиз билан учрашгунларига қадар, хеч кимга ўзларининг бойлик ва тақдирларини боғламоқликка йўл қўймаганлар. Хадича онамизнинг вафотларидан сўнг Пайғамбаримизнинг хеч бир аёллари у зотнинг қалбларида Хадича онамиздек жой эгалламаганлар.\nХадича онамиз умрлари давомида қиёматгача келадиган барча аёлларга ибрат бўла оладиган ҳаёт кечирган аёлдир.Пайғамбаримиз (с.а.в) Хадича онамиз ҳақларида қуйидаги ҳадисни айтганлар: Дунё аёлларининг энг яхшиси ўз даврида Имрон қизи Марям эди, бу даврнинг энг яхшиси аёли эса Хадичадир (Саҳиҳ ал-Бухорий).Бу аёларнинг номлари то қиёматгача зикр қилинганда уларнинг номлари ортидан “родияллоҳу анҳо” дея ёд этилади.\nslayd Норқўзиева Нуринсо\t2020-06-05


ЎзА - Шавкат Мирзиёев Нурсултон Назарбоев билан учрашди\n15.03.2018 14:44 Чоп этиш версияси\nОстона, 15 март. ЎзА махсус мухбири Абу Бакр Ўрозов хабар қилади.\nАввал хабар берилганидек, Ўзбекистон Республикаси Президенти Шавкат Мирзиёев Қозоғистон Республикаси Президенти Нурсултон Назарбоевнинг таклифига биноан 15 март куни амалий ташриф билан Остона шаҳрига келди.\nОқўрда қароргоҳида Президент Шавкат Мирзиёевни Президент Нурсултон Назарбоев кутиб олди.\nИкки давлат раҳбарларининг тор доирадаги учрашуви бўлиб ўтди.\n- Кейинги йилларда икки мамлакат ўртасидаги алоқалар жадал равнақ топаяпти. Ўзбекистон билан Қозоғистон ўртасидаги товар айрибошлаш ҳажми 2 миллиард АҚШ долларига етгани муносабатларнинг қандай юксак суръатда ривожланаётганини кўрсатади. Мазкур кўрсаткични 5 миллиард АҚШ долларига етказиш йўлидаги ҳаракатларимиз ҳам яқин вақтларда ўз самарасини беради, - деди Ўзбекистон Президенти.\n- Сизнинг ташаббусингиз билан ташкил этилган Марказий Осиё давлат раҳбарларининг маслаҳат учрашуви минтақа мамлакатларининг барча соҳалардаги ҳамкорлигида муҳим ўрин тутади. Ўтган икки йилда Ўзбекистон ва Қозоғистон ўртасида эришилган келишувлар тарихий аҳамият касб этади. Биз бир дарёдан сув ичадиган қўшнилармиз. Шундай экан, давлатларимиз ўртасида ҳал этилмаган масала бўлмаслиги керак, - деди Қозоғистон раҳбари. - Шуни алоҳида таъкидламоқчиманки, Ўзбекистонда олиб бораётган оқилона сиёсатингиз бугун бутун минтақага ижобий таъсир кўрсатмоқда.\nЎзбекистон ва Қозоғистон Президентлари икки томонлама ҳамкорликнинг бугунги ҳолати ва истиқболларини муҳокама қилдилар. Ўзаро алоқаларни изчил ривожлантириш, тинчлик ва хавфсизликни мустаҳкамлаш масалалари, томонларни қизиқтирган минтақавий ва халқаро муаммолар юзасидан фикр алмашилди.


Навоийдаги тиббиёт маркази 5,6 млн долларлик Япония ускуналарига эга бўлди – Газета.uz\nНавоийдаги тиббиёт маркази 5,6 млн долларлик Япония ускуналарига эга бўлди\nJICA агентлиги Навоий вилоят тиббиёт марказига 5,6 млн долларлик 92 турдаги юқори технологик тиббий ускуналарини тақдим этди.\nLotinchada 2 май 2017, 11:25 Жамият\n29 апрель куни Навоий вилоят кўп профилли тиббиёт марказида Япониянинг халқаро ҳамкорлик агентлиги (JICA) томонидан ажратилган беғараз грант ҳисобидан етказиб берилган 5,61 млн доллар қийматидаги япон ускуналари тақдимоти бўлиб ўтди. Маросимда вилоят ҳокими Қобул Турсунов, Япониянинг Ўзбекистондаги элчиси Нобуаки Ито ва соғлиқни сақлаш вазири ўринбосари Баҳодир Атахонов иштирок этди.\nJICA тиббиёт марказига92 турдаги юқори технологияли ускуналарни тақдим этди. Компьютер магнитно-резонанс томограф, масофавий литотриптор, рентген, жарроҳлик, анестезиологик техника УЗИ ускунаси шулар жумласидан. Муассасада эндиликда юрак, қон-Томир касалликларини даволашга имкон берувчи ангиограф, кўз касалликларини даволаш учун лазер ускуна мавжуд.\nЯнги ускуналар билан ишлаш учун Япония ва Россия ОТМ ва шифохоналарида таҳсил олган ҳамда малака оширган мутахассислар жалб қилинди.\n«Авваллари юрак, қон-томир касалликларига чалинган одамлар Тошкентда даволанишга тўғри келар эди, — дейди Токио университетида интервенцион кардиология йўналиши бўйича икки йиллик клиник ординатура таҳсилини ўтаган кардиолог-шифокор Нозима Бўронов. — Эндиликда навоийликлар кўп вақт ва маблағини сарфлашлари шарт эмас. Яқин келажакда маҳаллий мутахассислар юракда минимал жарроҳлик аралашуви билан мураккаб операцияларни ўтказишлари мумкин».\nНавоий вилоят кўп профилли тиббиёт марказида 50 нафардан зиёд шифокор ва 200 нафарга яқин ҳамшира фаолият олиб боради.


ДАВЛАТИМИЗНИНГ ЭНГ КАТТА СИЁСАТИ — АЁЛЛАРНИ ҚАДРЛАШ, УЛУҒЛАШ ВА ҲАЁТДАН РОЗИ ҚИЛИШ - Ўзбекистон овози газетаси\nОйдин Ҳайитова, Ўзбекистон ХДП Марказий Кенгаши Ахборот хизмати бош мутахассиси:\n— Бугун биз қаерда бўлмасин, Президентимиз нутқларини, мамлакатимиз аҳолиси билан учрашувларда айтадиган гапларини қизиқиш билан кутишга, диққат билан эшитишга ўрганиб қолдик. Чунки ҳар гал янги фикрлар, ташаббуслар илгари суриляпти, кўпчиликнинг дилида турган гаплар айтиляпти.\nПрезидентимизнинг Фарғона вилоятига икки кунлик ташрифини ҳам фарғоналиклар билан бирга ҳаммамиз катта эътибор ва ҳаяжон билан кузатиб бордик. Вилоятни ижтимоий-иқтисодий ривожлантириш билан боғлиқ кўп таклифлар билдирилди, булар барчаси нафақат Фарғона водийси, балки мамлакатимиз тараққиёти, халқимиз турмуш фаровонлигига хизмат қилади, албатта.\nТўғриси, давлатимиз раҳбари қайси соҳа кишилари билан учрашмасин, қани, нима деркин, қандай таклифларни билдираркин, деган қизиқиш билан кутамиз. Марғилон шаҳридаги «Нармтекс» масъулияти чекланган жамиятида бўлиб, тикувчи аёллар билан суҳбат чоғида айтган гаплари ҳам биз хотин-қизлар кўнглини яна бир бор ёритди. Кайфиятимизни кўтарди. Бошқача айтганда, хулоса чиқариб олиш, барча партия ташкилотлари фаоллари тарғибот ишларида дастуриламал сифатида фойдаланиши керак бўлган фикрлар билдирилди.\nПрезидентимиз хотин-қизларимизнинг кийиниш маданиятига эътиборимизни қаратди. «Либоси ўзига ярашса, аёл кишининг кайфияти яхши бўлади», деган фикр устида ўйлаб кўрайлик.\nБундай туйғуларни ҳар биримиз ўзимиз мисолимизда ҳис этамиз. Чиройли ва бежирим миллий кийимлар кийган хотин-қизларимизни кўрганда ҳам қандай суюнамиз, дилимиз яйраб кетади. Президентимиз айтганидек, «Бизга бўлаверади», деган кайфиятда яшаш вақти ўтди. Одамлар бугун яхши яшаши, яхши кийиниши, муносиб ҳаёт кечириши лозим.\nЎша учрашувдаги яна бир гап оналаримиз ва опа-сингилларимизни бирдек қувонтирди, деб ўйлайман. Қаранг, «...аёлларни рози қилиш давлатимизнинг энг катта сиёсати», деди Юртбошимиз. Биз бу сўзлар замирида аёлларни қадрлаш, улуғлаш, бошга кўтаришдек ғоятда эъзозли мақсадлар борлигини англаб турибмиз.\nШу ўринда айтиш кекракки, англаш масаланинг бир томони. Лекин шу ғамхўрликка жавобан муносиб меҳнат қилиш, хусусан, бу сиёсат мақсадини фаол тарғиб қилиш ҳар бир партия хадимининг муҳим вазифасидир. Аёлларни қадрлаган, эъзозлаган мамлакатда тинчлик, аҳиллик, меҳр-оқибат, тараққиёт бўлади.


Кондиционер остида доимий ўтириш қандай касалликларга олиб келади? – Газета.uz\n18 июн 2021, 17:16 Фойдали Жамият\nТиббиёт фанлари номзоди Эъзозбек Ризаевнинг Соғлиқни сақлаш вазирлигига берган интервьюсида таъкидлашича, ёзги шамоллашларга кўпинча одамнинг ўзи сабабчи бўлади. Масалан, ташқарида иссиқ ҳавода терлаб, сўнг муздек, кондиционерли хонага кириб олинади. Кондиционердан чиқаётган совуқ ҳаво оқими эса тананинг яллиғланишига сабаб бўлади.\nРизаевнинг айтишича, бунинг натижасида бутун тана аъзолари оғрийди, ҳатто бош оғриғидан бемор бошини қимирлатолмай қолади. Кондиционер совуғи бош соҳасини зарарласа, менингиал симптомлар келиб чиқиши ҳам мумкин.\n«Кондицонерни тана ҳароратига мос совуқликка қўйса бўлади. Масалан, совуқ ҳавонинг инсон учун меъёрий ҳолати 18 даража ҳисобланади. Агар ҳаво ҳарорати жуда иссиқ бўлса, бу ҳароратни озгина тушириш мумкин. Шунингдек, имкон қадар иш столи кондиционердан узоқроқда бўлиши керак. Ундан чиқаётган совуқлик оқимини тепага ёки пастга йуналтириб қўйинг, тўғридан-тўғри танага урмаслиги керак», — дейди у.\nМаълумотга кўра, кондиционер яқинида ўтирган одамнинг томоғи қуруқшайди, унинг кўзи ёшланиши, оғзида темир таъмини туйиши мумкин. Агар кондиционер учун тўғри жой танлаб ўрнатилса ва ундан чиқаётган ҳарорат даражаси меъёрида бўлса, ҳеч ким касалланмайди.\nМутахассиснинг таъкидлашича, кондиционердан фойдаланаётганлар иссиқ кунларда кўча билан уй ичидаги ҳароратнинг фарқи 4−5 даражадан ошмаслигига эътибор беришлари керак.\n«Кондиционердан мунтазам фойдаланадиган уй бекалари ва офис ходимлари қуйидагиларни билиб олишлари керак. Кондицонер ҳаво фильтрлари бир йилда камида 2 маротаба тозаланиши керак. Кондиционер фени ўзидан хонадаги ҳавони айлантириши натижасида ҳаво таркибида бўлган барча чанглар ва касаллик тарқатувчи микроблар фильтрда қолиб кетади ва ҳаво тозаланади. Агарда фильтрлар ўз вақтида тозаланмаса улар тўлади ва хаво тозаланиш ўрнига ифлосланади ҳамда ўткир вирусли ва ўткир респиратор касалликларнинг сабабчиси бўлади. Доимо совуқ ҳаво оқимини ҳис этиш иммунитет пасайишига олиб келади. Бунинг натижасида киши тез-тез шамоллайди», — деди Эъзозбек Ризаев.\nКондиционерлар ҳавонинг кириши ва чиқишини таъминлайдиган вентиляцияси бор хона ва биноларга ўрнатиш учун мўлжалланган. Бундай шароитда уларнинг инсон саломатлигига салбий таъсири кам бўлади, дея таъкидлади Эъзозбек Ризаев.\n«Кондиционерли хонада мунтазам ўтириб ишлайдиган ходимлар уст кийимларига ҳам эътибор беришлари керак. Уларнинг кийимлари табиий матодан, ўзига намликни енгил сингдира оладиган бўлгани маъқул» — дейди у.\nКўпчилик кондиционерларда ҳавони тозалаб берувчи биофильтрлар ўрнатилган. Улар ҳар 3 ойда янгиланиб туриши керак.\nКондиционерда нафас тизими инфекцияларини кўзғатувчи микроорганизмлар тўпланиб қолиши эҳтимоли бор. Ҳаво намланиши ва намлик даражасининг пасайишига вазифасини бажарувчи ҳавони намлантирадиган ускуна қўйиш лозим.\nМутахассиснинг таъкидаб ўтишига кўра, оддий маиший кондиционерни вақти-вақти билан (айниқса, қиш мавсумида узоқ ишлатилмай ётганидан кейин) тозалаш керак. Унда тўпланган чанглар тозалагич (фильтр)ларга ўтириб қолади ва шу ҳолда ишлатиладиган бўлса, хонага чангли ҳаво тарқатади. Бу эса ҳар хил касалликлар келтириб чиқарадиган бактериялар кўпайиши учун жуда қулай шароитдир.\n«Оғир пневмония касаллигини келтириб чиқарадиган микроблар ҳам турли совутиш воситаларини „яхши кўради“. Шундай экан, кондиционер зарарсиз ишлаши учун унинг тозалигига ҳам эътибор беринг. Ҳар уч хафтада чангютгич ёрдамида кондиционерни тозаланг ёки сувда ювиб туринг. Шу каби тавсияларга амал қилгандагина у сизнинг саломатлигингизга зиён етказмайди», — дея қўшимча қилади тиббиёт фанлари номзоди Эъзозбек Ризаев.


Haval йўлтанламасларига янги мотор ўрнатилди » Скачать музыку бесплатно новинки музыки 2016-2017\nHaval йўлтанламасларига янги мотор ўрнатилди\nКомментариев: 0 Просмотров: 339 Дата: 18-02-2016, 19:14 Май ойидан бошлаб Хитойда Haval H9 йўлтанламасининг янги моторли фахрий русуми (флагман) савдога чиқади. Хитойликлар уч литрли твин-турбо бензинли моторни серияли равишда ишлаб чиқаришни бошлади. Мотор 2 хил: 295 от кучи (480 Н∙м) ва 310 от кучи (650 Н∙м). Инженерлар Хитойда ишлаб чиқарилаётган моторлар орасида айлантириш моменти энг юқорилигини (650 Н∙м) фахр билан таъкидлашди. Бундан ташқари Haval H9нинг асос модификациясига такомиллашган икки литрли турбомотор ўрнатилади. Унинг қуввати 218 от кучидан 241 от кучигача оширилган, айлантириш моменти эса 324 Н∙мдан 350 Н∙мга етган. Экспортга чиқариладиган машиналарга икки литрли 187 от кучига эга (420 Н∙м) турбодизель ўрнатиш мўлжалланяпти. - деб хабар бермоқда Carzone.uz нашри.


16:47 / 21 январь 2523 pdf Ўқиш режими + -\nТурли йўллар билан ривоят қилинган саҳиҳ ҳадисларда Расулуллоҳ соллаллоҳу алайҳи васалламнинг Қуръони Карим етти ҳарфда нозил бўлганини очиқ-ойдин айтганларини кўрамиз.\n«Жаброил менга бир ҳарфда қироат қилдирди. Унга мурожаат қилиб, зиёда этишини сўрайвердим, ниҳоят етти ҳарфга етди», дедилар».\nАввало «ҳарф» сўзининг маъносини тушуниб олайлик. Араб тилида «ҳарф» сўзи бир нарсанинг олд – юз тарафи, бир нарсанинг бурилиши, яъни бузилиши ва бир нарсанинг ўлчови маъноларини билдиради.\nИбн Жазарийнинг сўзига кўра, «ҳарф» сўзи «қироат» маъносида ҳам келган:\n«Шомликлар Ибн Омирнинг ҳарфида (яъни қироатида) қироат қиладилар». (Ибн Жазарийнинг «Табақотул-қурроъ«китобидан1/292.)\nГоҳида «ҳарф» сўзи «маъно» ва «жиҳат» деган маъноларда ҳам ишлатилади.\nБиз сўз юритаётган мавзуда эса бу сўз ўзининг биринчи, яъни «олд – юз тараф» деган маъносида ишлатилади. «Қуръони Каримнинг етти ҳарфда нозил бўлиши» деганда, етти важҳ, яъни кўриниш деган маъно тушунилади.\nБу ҳадиси шарифда Жаброил алайҳиссаломнинг аввал Муҳаммад соллаллоҳу алайҳи васалламга Қуръони Каримни бир ҳарфда етказганлари, аммо Пайғамбаримиз алайҳиссалом бир ҳарф камлик қилишини англаб, уни зиёда қилишни сўраганлари ҳақида сўз кетмоқда. Расулуллоҳ соллаллоҳу алайҳи васаллам қайта-қайта илтимос қилганлари сабабли, бир ҳарф етти ҳарфга етган.\n«Ҳишом ибн Ҳаким Фурқон сурасини менинг қироатимдан бошқача ўқаётганини эшитиб қолдим. Уни менга Расулуллоҳ соллаллоҳу алайҳи васаллам ўқитган эдилар. Шошилиб, уни бир нарса қилиб қўйишимга сал қолди (у намозда эди). Кейин (намоздан) чиққунича қўйиб турдим.\n«Эй Аллоҳнинг Расули! Албатта, мен манавининг Фурқон сурасини сиз менга ўқитганингиздан бошқача ўқаётганини эшитиб қолдим», дедим.\n«Уни қўйиб юбор. Ўқи, эй Ҳишом, дедилар. У мен эшитгандек ўқиди. Расулуллоҳ соллаллоҳу алайҳи васаллам: «Мана шундай нозил қилинган», дедилар ва менга: «Ўқи», дедилар. Мен ҳам ўқидим. Шунда у зот: «Мана шундай нозил қилинган. Албатта, бу Қуръон етти ҳарфда нозил қилингандир. Ундан муяссар бўлганини ўқинглар», дедилар».\nБу ҳадиси шарифдан қуйидаги мулоҳазаларни қилишимиз мумкин:\n1. Дастлаб Набий соллаллоҳу алайҳи васаллам саҳобаларга Қуръони Каримнинг етти ҳарфда нозил бўлганини умумий эълон қилмаганлар. Бўлмаса, Умар ибн Хаттоб розияллоҳу анҳу Ҳишом ибн Ҳаким розияллоҳу анҳуни ўзларига нотаниш бўлган ҳарфда қироат қилганлари учун Расулуллоҳ соллаллоҳу алайҳи васалламнинг ҳузурларига судраб олиб бормас эдилар.\n2. Умар ибн Хаттобнинг мулоҳазалари маълум сура –Фурқон сурасининг қироатида ҳақи бўлган. Бу эса етти ҳарф бошдан-оёқ бошқача ўқишда эмас, балки маълум ўринларда бошқача бўлишини билдиради.\n3. Қуръони Каримнинг етти ҳарфда нозил бўлганини Пайғамбар соллаллоҳу алайҳи васаллам саҳобаи киромларнинг ўзаро тортишувларидан кейин эълон қилганликлари.\n4. Қуръони Каримнинг етти ҳарфда нозил бўлиши уни муяссар бўлганича, қироати турли кишиларга осон ва қулай бўлиши учун жорий қилинганлиги. Агар бир ҳарфдагина қироат қилиш мажбурий бўлганида, одамлар Қуръони Каримни қироат қилишда қийналиб қолишлари мумкин эди.\n«Набий соллаллоҳу алайҳи васаллам Бану Fифорнинг кўли олдида эканлар, ҳузурларига Жаброил алайҳиссалом келиб:\n«Аллоҳ сенга умматинг Қуръонни бир ҳарфда ўқишини амр қилмоқда», деди.\n«Аллоҳдан Унинг офияти ва мағфиратини сўрайман. Албатта, умматимнинг бунга кучи етмайди», дедилар у зот. Сўнгра иккинчи марта келиб:\n«Аллоҳдан Унинг офияти ва мағфиратини сўрайман. Албатта, умматимнинг бунга кучи етмайди», дедилар у зот. Кейин учинчи марта келиб:\n«Албатта, Аллоҳ умматинг Қуръонни уч ҳарфда ўқишини сенга амр қилмоқда», деди.\n«Албатта, Аллоҳ умматинг Қуръонни етти ҳарфда ўқишини сенга амр қилмоқда. Қайси ҳарфда ўқисалар ҳам тўғри қилган бўладилар», деди».\n«Эй Жаброил! Мен бир уммий умматга юборилганман. Уларнинг ичида кампирлар, қари кексалар, ёш болалар, кичик қизчалар ва мутлақо ёзув ўқимаган кишилар бор», дедилар. У:\n«Эй Муҳаммад! Албатта, Қуръон етти ҳарфда нозил қилингандир», деди», дейилган.\nНабий соллаллоҳу алайҳи васаллам Жаброил алайҳиссаломга қайта-қайта: «Аллоҳдан Унинг офияти ва мағфиратини сўрайман. Албатта, умматимнинг бунга кучи етмайди», демоқдалар. Буни уч марта такрорлаганларидан кейин бир ҳарф етти ҳарфга етказилди.\nНабий соллаллоҳу алайҳи васаллам Қуръон оятларини олиб келадиган ва бир ҳарфда ўқишга амр бўлганини етказаётган фариштага умматларининг бунга кучлари етмаслигини «Эй Жаброил! Мен бир уммий умматга юборилганман. Уларнинг ичида кампирлар, қари кексалар, ёш болалар, кичик қизчалар ва мутлақо ёзув ўқимаган кишилар бор», деган хитобларида баён қилмоқдалар. Бундан Қуръони Каримнинг етти ҳарфда нозил бўлиши аҳолининг турли табақаларига Каломуллоҳни ўқишни осон қилиш мақсадида бўлганлиги келиб чиқади.\n«Масжидда эдим. Бир одам кириб, намоз ўқий бошлади. У бир қироат қилди. Унинг қироатини инкор қилдим. Кейин бошқаси кириб, ҳалигининг қироатидан ҳам бошқача қироат қилди. Икковлари намозларини тугатиб бўлганларидан кейин, ҳаммамиз Набий соллаллоҳу алайҳи васалламнинг ҳузурларига кирдик ва мен:\n«Манави бир қироат қилди. Мен унинг қироатини инкор қилдим. Кейин буниси кириб, унисининг қироатидан ҳам бошқача қироат қилди», дедим. Расулуллоҳ соллаллоҳу алайҳи васаллам икковларига буюрдилар, иккиси ҳам қироат қилди. Набий соллаллоҳу алайҳи васаллам иккисини ҳам маъқулладилар. Кўнглимга шундай гумон тушдики, бунақаси жоҳилият пайтида ҳам бўлмаган.\nРасулуллоҳ соллаллоҳу алайҳи васаллам мени ўраб олган нарсани билиб, кўксимга урдилар. Тер бўлиб оқиб кетдим. Қўрққанимдан худди Аллоҳ азза ва жаллага назар солиб тургандай бўлдим. Шунда у зот менга:\n«Эй Убай! Менга: «Қуръонни бир ҳарфда қироат қил», деб элчи юборилди. Мен У Зотга «Умматимга осон қил», деб қайтардим. Менга иккинчи марта «Уни икки ҳарфда қироат қил», деб қайтарди. Мен У Зотга: «Умматимга осон қил», деб қайтардим. Менга учинчи марта: «Уни етти ҳарфда қироат қил. Сени ҳар бир қайтарганимда сен учун бир нарсани Мендан сўраб олишингга имкон бор», деб қайтарди. Шунда мен: «Аллоҳим! Умматимни мағфират қилгин! Аллоҳим! Умматимни мағфират қилгин!» дедим. Учинчисини халойиқнинг барчаси, ҳатто Иброҳим алайҳиссалом ҳам менга рағбат қиладиган кунга қолдирдим», дедилар».\nҚуръони Каримни бир ҳарфда ва икки ҳарфда ўқиш ҳақидаги амр келганидан кейин Набий соллаллоҳу алайҳи васаллам Аллоҳ таолодан енгиллаштиришини сўраб, илтимосни қайтарганлар. Аллоҳ таоло аста-секин осонлаштириш билан бирга, у зотга мукофот ҳам тақдим қилган.\n«Сени ҳар бир қайтарганимда сен учун бир нарсани Мендан сўраб олишингга имкон бор».\nМуҳаммад соллаллоҳу алайҳи васаллам умматларига икки марта мағфират сўраб, дуо қилганлар ва учинчи имкониятдан фойдаланишни қиёмат кунига қўйганлар. Ўша Кунда ҳамма, ҳатто Иброҳим алайҳиссалом ҳам у зотнинг дуоларидан умидвор бўлиб турган бўладилар.\nРасулуллоҳ соллаллоҳу алайҳи васалламнинг «Мен У Зотга: «Умматимга осон қил», деб қайтардим», деганларидан Қуръони Каримнинг етти ҳарфда нозил бўлиши умматга осонлик туғдириш учун экани очиқ-ойдин кўриниб турибди.\nАён бўладики, Қуръони Каримнинг етти ҳарфда нозил бўлгани тўғрисидаги ҳадислар улуғ саҳобаларнинг улкан жамоатидан ривоят қилинган бўлиб, уларни санаб чиқиш қийин. Ҳофиз ибн Яълонинг «Муснад»ида қуйидагилар келтирилади:\n«Усмон розияллоҳу анҳу бир куни минбарда туриб: «Набий соллаллоҳу алайҳи васалламнинг «Албатта, Қуръон етти ҳарфда нозил қилинган, барчаси шофий ва кофийдир», деганларини эшитган кишига Аллоҳни эслатаман!» деди. Усмон розияллоҳу анҳу бу сўзни айтгач, ўрнидан турди. Шунда сон-саноқсиз кишилар ўринларидан туриб, ана шу ҳадисни эшитганларига гувоҳлик бердилар. Усмон розияллоҳу анҳу: «Ва мен ҳам улар билан бирга гувоҳлик бераман», деди».\nУшбу сон-саноқсиз жамоатнинг юқоридаги мавзуга мувофиқ келишлари баъзи имомларнинг бу ҳадисни мутавотир дейишларига олиб келди. Буларнинг олдинги сафида турувчилардан бири Абу Убайд Қосим ибн Салломдир. Гарчи ҳадис силсиласининг охирги табақаларида мутавотирлик бўлмаса-да, унинг саҳиҳ экани кифоядир. Бу Расулуллоҳ соллаллоҳу алайҳи васаллам нутқ қилган диний ҳақиқатлардан биридир.\nУламолар жумҳури усмоний мусҳафнинг расми етти ҳарфни кўтарадиган шаклда ёзилган, деган фикрга мойил бўладилар. Қози Абу Бакр ибн Таййиб Боқиллоний ушбу фикрни ихтиёр қилиб, шундай дейди:\n«Саҳиҳ гап шуки, дарҳақиқат, ушбу «етти ҳарф» Расулуллоҳ соллаллоҳу алайҳи васалламдан тарқалган ва зоҳир бўлган, имомлар у зотдан забт қилишган. Усмон ва саҳобалар «етти ҳарф»ни мусҳафда собит қилганлар ва унинг саҳиҳлиги хабарини берганлар. Мутавотир даражада собит бўлмаганларини эса тушириб қолдирганлар».\n08:05 / 22 январь 1313\n12:09 / 22 январь 2584\n2798 13:00 / 24.12.2018\n875 13:30 / 29 сентябрь\n3436 22:15 / 31.03.2018\n1007 15:00 / 21 апрель


Венгер шеърияти | www.ziyouz.uz\nБош саҳифа Жаҳон шеърияти Венгер шеърияти\nРубрика: Венгер шеърияти\nЛайош Кашшак (1887-1967)\nЧоп этилган 18.01.2018 18.03.2018 МуаллифZiyouz.uz\nВенгриянинг таниқли шоир ва рассоми Лайош Кашшак (Kassák Lajos) 1887 йил 21 мартда Эршекуйвар шаҳрида таваллуд топди. У венгер санъатидаги “Авангард” оқимининг истеъдодли етакчиларидан бири бўлган. Адиб адабиёт ва рангтасвир соҳасида баб-баравар ижод қилган. 1921 йил Венада чоп этилган “Янги давоми…\nГеза Сеч (1953)\nЧоп этилган 03.02.2016 16.01.2018 МуаллифZiyouz.uz\nВенгер шоири, носир ва драматург Геза Сеч (Géza Szöcs) шеърияти бениҳоя ўзига хослиги билан ажралиб туради. ГИЛАМ Сен тўқимасанг ҳам Мен тўқийман уни, ёхуд кимдир тўқийверади… Масалан, синглим келиб тўқир Тўқийди, албат, хатто кечалари келиб тўқийди… Ҳа, синглим келиб тўқир давоми…\nЯнош Сентмартон (1975)\nЧоп этилган 03.02.2016 18.03.2018 МуаллифZiyouz.uz\nЗамонавий венгер шеъриятида ўзига хос услуби билан китобхонлар эътирофини қозонган ёш ва истеъдодли шоир Янош Сентмартон (Szentmártoni János) 1975 йилда Будапештда туғилди. 2000 йилдан бери Венгрия ёзувчилар уюшмасининг аъзоси. Бугунга қадар шоирнинг 8 китоби нашрдан чиққан. МЕНИНГ ШЕЪРИЯТИМ Кунлаб, ҳафталаб, давоми…\nШандор Петёфи (Petőfi Sándor) венгер халқининг ифтихори ва миллий шеърияти асосчиси ҳисобланади. Венгер адабиётшунослари шоирнинг адабиётда тутган ўрнини Пушкин ва Шевченко билан тенглаштиришса, асарларининг ғоясини Беранже, Гейне ижоди, ижтимоий қирраларини Некрасов шеърияти билан ёнма-ён қўйишади. Шандор Петёфи 1823 йил 1 давоми…\nЙожеф Ратко (1936)\nЧоп этилган 26.12.2015 16.01.2018 МуаллифZiyouz.uz\nЙожеф Ратко (József Ratkó) — 1936 йилда туғилган. «Ҳеч қўрқмай» (1966 йил), «Беқурол» (1968 йил), «Фақат нон ила» (1970 йил) каби шеърий китоблар муаллифи. ЁЗ НИҲОЯСИ Қайтмоққа шайланар ёзнинг кунлари, Реактив моторин ишга тушириб, Енгил учар-кетар кулранг самода, Сукунат чўкар давоми…\nДюла Ийеш (1902-1983)\nДюла Ийеш (Illyes Gyula) 1902 йилда туғилган машҳур венгер шоири, прозаик ва драматурги. Кўпгина илмий ишлар муаллифи. Кошут номидаги мукофот, биринчи даражали Давлат мукофоти билан бир неча марта тақдирланган. БАҲОР САБОҒИ Ана, яна! Яна бўртмоқда куртак! Дераза ортида тушар ўйинга давоми…\nКарой Чех (1952-2013)\nЧоп этилган 18.03.2015 18.03.2018 МуаллифZiyouz.uz\nВенгриялик шоир Карой Чех 1952 йили туғилган. 1970 йилдан бошлаб дастлабки шеърларини ёза бошлаган. То шеърият бўстонига қадам қўйгунча у ўқитувчилик қилган. Илк изланишлари ижобий натижа бергач, бутун умрини шоирликка бағишлади. Халқ орасида Карчи тахаллуси билан танилган Карой Чех бир давоми…


Самарқанд туманида нечта хонадон табиий газ билан таъминланган? | gulobod.uz\nСамарқанд туманида нечта хонадон табиий газ билан таъминланган?\n25.11.2021 - 22:41\nХалқ депутатлари Самарқанд туман Кенгашининг навбатдаги қирқ олтинчи сессиясида шу ҳақда маълумот берилди.\nДастлаб, депутатлар сессия котиби тасдиқланиб, кун тартибидаги масалалар муҳокамасига киришди. Сессияни Кенгаш раиси, туман ҳокими Н.Мавлонов олиб борди.\nТаъкидланганидек, Самарқанд туманида 7 та ГТС лар орқали 22 минг 218 та хонадон ҳамда 319 та улгуржи истеъмолчилар табиий газ билан таъминланган. Хўш, ушбу хонадонларга қайси газ тармоғи орқали табиий газ етиб боради?\nҚайд этиш лозим, Тойлоқ туманининг Қўрғонча маҳалласида жойлашган “Тойлоқ-1” ГТС туманни 2-секторидаги аҳоли ва улгуржи истеъмолчиларига ва Самарқанд шаҳар Кафтархона маҳалласи аҳоли ва улгуржи истеъмолчиларига табиий газ етказиб беради.\nСамарқанд туманининг Навбоғ маҳалласида жойлашган “Самарқанд-6” ҳамда “Самарқанд-1” ГТСлари туманни 3-секторидаги аҳоли ва улгуржи истеъмолчиларига табиий газ етказиб беради.\nСамарқанд туманининг Янгиобод маҳалласида жойлашган “Шимолий” ГТС туманни 3-секторига карашли Янгиобод, Ўзбеккенти ва Қорасув маҳалалари аҳолиси ва улгуржи истеъмолчиларига табиий газ етказиб беради.\nОқдарё ГТС орқали тумандаги Конигил маҳалласининг 160 та хонадони, “Самарқанд-2” ГТС орқали 3-сектор ва 1-сектордаги аҳоли ҳамда улгуржи истеъмолчилари табиий газ билан таъминланади.\n“Самарқандтумангаз” газ таъминоти бўлимида табиий газ ва суюлтирилган газ маҳсулотини аҳоли ва улгуржи истеъмолчиларга етказиб бериш ва хизмат кўрсатиш учун жами 75 нафар ходим фаолият олиб боради. Тумандаги 1-секторга қарашли аҳоли ва улгуржи истеъмолчиларни 2021-2022 йиллар куз-қиш мавсумига бир маромда табиий газ билан таъминлаш, газ босимини яхшилаш мақсадида Кимёгарлар кўрғонидаги саноат тугунига уланган 219 мм ли газ қувури ҳозирги кунда саноат тугунидан чиқарилиб, 100 метр олдиндан улаш ишлари олиб борилмоқда.\nСамарқанд туманида табиий газ назорати ва ҳисобининг автоматлаштирилган тизимини жорий этиш мақсадида жами аҳоли хонадонларига 21 минг 500 дона замонавий электрон газ ҳисоблаш асбоби ўрнатиш режалаштирилган бўлиб, бугунги кунда 4323 дона ҳисоблагич ўрнатилди.\nШу ўринда аҳолини суюлтирилган газ билан таъминлаш борасидаги ишларга ҳам тўхталсам.\nСамарқанд туманида 60 та маҳалла 31 минг 541 та хонадон белгиланган жадвал асосида суюлтирилган газ билан таъминланиб келинмоқда. Жорий йилнинг январ-ноябр ойларида 4269,31 тонна лимит ажратилган бўлиб, шу кунга қадар 4482,77 тонна суюлтирилган газ етказиб берилди.\nҲар бир газ баллони меъёр бўйича 20 килограмдан белгиланган бўлиб, нархи 22 минг 400 сўмни ташкил қилади. Мавсум бошидан буён аҳолига ижара ҳисобига 26 минг 949 та газ баллонлари етказиб берилган. Бундан ташқари аҳоли ўз маблағлари ҳисобидан 13 минг 463 та газ баллонлар сотиб олган.\nСессияда депутатлар соҳага алоқадар саволларга тегишли жавоб олишди. Шунингдек, Самарқанд тумани Электр таъминоти корхонаси директори А.Шукуров ҳамда "Самарқанд сув таъминоти" масъулияти чекланган жамияти Самарқанд туман филиали бошлиғи А.Файзиқуловларнинг ҳисоботлари тингланди.\nБундан ташқари Самарқанд туман Давлат солиқ инспекцияси бошлиғи Ф.Усмоновнинг "Маҳаллий буджет прогноз кўрсаткичлари бажарилишини таъминлаш, ҳудуднинг иқтисодий ўсиш нуқталарини инобатга олган ҳолда қўшимча манбаларни аниқлаш, солиқ қарзларини қисқартириш, ортиқча тўловларга йўл қўймаслик бўйича амалга оширилаётган ишлар тўғрисида"ги ҳисоботи эшитилди.\nЎзбекистон Республикаси Президентининг 2021-йил 3-февралдаги “2017-2021-йилларда Ўзбекистон Республикасини ривожлантиришнинг бешта устувор йўналиши бўйича Ҳаракатлар стратегиясини "Ёшларни қўллаб-қувватлаш ва аҳоли саломатлигини мустаҳкамлаш йили"да амалга оширишга оид давлат дастури тўғрисида”ги ПФ-6155-сонли Фармони ижроси юзасидан Самарқанд тумани Тадбиркорликка кўмаклашиш маркази директори Н.Бердиевнинг ҳисоботи, Ўзбекистон Республикаси Президентининг 2021-йил 2-апрелдаги ПҚ-5048-сонли “Обод қишлоқ” ва “Обод маҳалла” дастурларини амалга ошириш бўйича қўшимча чора-тадбирлар тўғрисида”ги қарори ижросини таъминлаш ҳамда Ўзбекистон Республикаси Президенти Ш.М.Мирзиёев раҳбарлигида 2021-йил 24- март куни кенгайтирилган тарзда ўтказилган видеоселектор мажлисининг 16-сонли баёнининг 7-бандини ижросини таъминлаш юзасидан тумандаги сектор раҳбарлари томонидан ягона онлайн тизимига маълумотларни киритилиши юзасидан қилинган ишлари ҳақида Самарқанд туман ҳокимининг саноатни ривожлантириш, капитал қурилиш, коммуникасиялар ва коммунал хўжалик масалалари бўйича ўринбосари А.Исломов, Самарқанд туман Ободонлаштириш бошқармаси бошлиғи Ж.Саидов ҳамда Самарқанд тумани Йўллардан фойдаланиш унитар корхонаси бошлиғи С.Алиевларнинг ҳисоботлари эшитилилди.\nСессияда тегишли қарорлар қабул қилинди.


06 апрел 2020, Тошкент вақти: 08:01\n43- ўрта мактабдаги ўқитувчилардан бирининг Озодликка айтишича¸ мактаб директори Муқаддам Қамбаровага огоҳлантириш берилган. Воқеа айбдори сифатида кўрилган инглиз тили муаллимасига ҳозирча ҳайфсан берилган. Айни макатбда фарзанди ўқийдиган ота-оналардан бирининг Озодликка айтишича¸ мактабдаги ўқувчининг калтаклангани ҳақидаги ота-она шикояти, вилоят ҳокими виртуал қабулхонасига бориб қайтганидан кейин, халқ таълими бошқармасида муҳокама қилинган.\nНаманган вилоят ҳокимлиги виртуал қабулхонасидаги исми сир қолишини истаган мулозимнинг Озодликка айтишича, ўқитувчини калтаклаган муаллиманинг иши 14 февралгача бўлган муддатда жиддий кўриб чиқилади:\n- Ҳар холда уни ишдан бўшатишса керак. Истасангиз, бизга келган шикоятни ўқиб берай¸ фақат ота-онанинг ва калтакланган ўқувчининг исми ошкор бўлмасин. Демак, мана шикоят: Қизим Наманган шаҳар 43 мактабнинг 7- "И" синфида ўқийди. Қизим чет тили дарсида ўқитувчининг саволига жавоб бера олмагани боис ўқитувчиси уни урибди. Нима ҳаққи бор уришга? Бу ўқитувчига нисбатан чора кўриб беришингизни сўрайман.\nМулозимнинг Озодликка айтишича¸ ўз ўқувчисини урган ўқитувчи масаласи бу йил ҳисобига вилоятда илк маротаба муҳокама қилинмоқда.\n43- мактабдаги воқеадан ҳабардор бўлган наманганликлардан бири Озодликка мактуб ëзиб дарс пайтида урилган ўқувчи қиз ҳушидан кетиб қолганини иддао қилди. Наманган вилоят ҳокимлигидаги расмийлар ва 43- мактаб ўқитувчилари бу иддаони Озодлик билан мулоқотда тасдиқламади.\nУларга кўра¸ инглиз тили муаллимаси аччиқ устида дарсини қилмаган ўқувчини бошига китоб билан урган ва қиз ҳеч қандай жиддий жароҳат олмаган.\nЎқувчини жазолаш керакми?\nИжтимоий тармоқнинг ўзбек сегментидаги муҳокамаларда кўпчилик ўқувчиларга жисмоний жазо берилишини ëқлаганини кўрамиз. Uforum.uz саҳифасида фикр билдирган юзер Тўлқин Эшбеков “калтаклаб сабоқ беришни” самарали деб билади: “Болалигида кўп жазоланган болалар улғайганида етук инсонларга айланишган. Ҳеч қачон дашном ҳам эшитмаганлар улғайганида хам бир четда "кўринмай" юраверишади...” дея ëзади юзер.\nЯна бир юзер Лутфилла Турсунов эса калтаклаб сабоқ бериш “услубини” ўз мисолида тасвирлайди: “Ўзини тута олмаган болани секингина хонамга олиб кирардиму тавбасига таянмагунча дўппослардим. Дўппослагандаям бирор ерига жароҳат етмайдиган қилиб "аввайлабгина" урардим, кейин руҳий тарафдан босим ўтказиб, унинг бошқаларга шикоят қилишининг олдини олардим...”\nФорумнинг Нигора Умарова исмли юзери ўқувчиларни калтакламаслик керак, деган озчилик ичида: “Халқимизда урсанг эти қотади, уришсанг бети қотади, деган доно гап бор. Иш тажрибамдан келиб чиққан ҳолда фикримча, ўқувчига унинг камчиликларини дўстона оҳангда ётиғи билан тушунтириш керак”.


Ватаннинг ҳар бир қарич ери саждагоҳ, бир сиқим тупроғини ҳам кўзга тўтиё этсак арзийди.\nЯратганнинг назари тушган бу юрт, бу муқаддас замин ҳар биримиз учун онадек азизу мукаррамдир. Шу боис бир зум ўзимизни ундан айро ҳис этолмаймиз, она Ватанимизни севамиз.\n2017 йил 27 июнь. Президентимиз «Ўзбекистон Республикаси давлат мустақиллигининг йигирма олти йиллик байрамига тайёргарлик кўриш ва уни ўтказиш тўғрисида»ги қарорни имзолади. Қарорга мувофиқ, энг улуғ ва энг азиз байрамни ўтказиш бўйича «Фидойинг бўлгаймиз сени, Ўзбекистон!» деган бош ғояни ўзида мужассам этган ташкилий-амалий, маънавий-маърифий тадбирлар ҳамда тарғибот-ташвиқот ишлари ўтказилиши белгиланди. Дарҳақиқат, буюк ва бебаҳо неъмат — мустақилликнинг миллий тараққиётимиз, бугунги ва келгуси авлодлар тақдири, келажаги учун беқиёс аҳамияти йиллар ўтиши билан тобора ортиб бормоқда. Мустақиллик халқимизнинг миллий манфаатларини, тинч ва осуда ҳаётини таъминлаш, мамлакатимизнинг халқаро миқёсдаги обрў-эътиборини юксалтиришнинг мустаҳкам пойдевори бўлиб келмоқда.\nИстиқлол туфайли ўзлигимизни англадик, кимлигимизни, кимларнинг авлоди эканлигимизни ҳис этдик. Қандай марраларни забт этмоққа қодир эканлигимиз тафаккур қилдик. Қисқа фурсатларда нақадар буюк халқ эканлигимизни, нималарга қодирлигимизни исботлаб, бу йўлда дадил қадамлар ташлай бошладик. Ўтган қисқа вақт мобайнида улкан ютуқларга эришилди. Амалга оширилган кенг қамровли ислоҳотлар туфайли инсон ва унинг манфаатлари энг олий қадрият сифатида қарор топди. Айниқса, Юртбошимиз Шавкат Мирзиёев ташаббуси билан жорий йилнинг Халқ билан мулоқот ва инсон манфаатлари йили, деб эълон қилингани, 2017 — 2021 йилларда Ўзбекистон Республикасини ривожлантиришнинг бешта устувор йўналиши бўйича Ҳаракатлар стратегиясининг амалиётга татбиқ этилаётгани халқимизнинг бахтли ҳаёт кечириши, эртанги кунга бўлган юксак ишончининг янада ортишига сабаб бўлди. «Халқ давлат идораларига эмас, балки давлат идоралари халқимизга хизмат қилиши керак», «Халқ бой бўлса, давлат ҳам бой ва қудратли бўлади» деган олижаноб тамойиллар ҳаётимизнинг энг муҳим шиорига айланди.\nМаълумки, инсоннинг бу ҳаётда бахтли яшашининг уч муҳим омили мавжуд. Бу мустақиллик, тинчлик ва адолатдан иборатдир. Бугун Президентимиз раҳнамолигида олиб борилаётган кенг қамровли ислоҳотлар, қабул қилинаётган қарор ва фармонларнинг замирида ҳам мамлакатимиз мустақиллигини мустаҳкамлаш, Ўзбекистонимизнинг тинч ва осойишталигини таъминлаш ҳамда жамиятда қонун устуворлигини қарор топтиришдек олий мақсадлар мужассамдир. Жойларда Ўзбекистон Республикаси Президентининг Халқ қабулхоналари ташкил этилгани халқимизни қийнаб келаётган муаммоларнинг ечим топиши, ҳар қандай эзгу орзу-умидларнинг рўёбга чиқишида таянч бўлиб хизмат қилмоқда.\nШу ўринда Президентимизнинг жорий йил 14-15 апрель кунлари вилоятимизга ташрифи давомида берган топшириқ ва вазифалари ижросини таъминлаш борасида шаҳримизда амалга оширилаётган кенг қамровли бунёдкорлик ишларини алоҳида эътироф этиш жоиз. Шаҳримизда аҳолининг яхши яшаши учун қулай шароитлар яратиш, тадбиркорликни ривожлантириб, иқтисодиётни юксалтириш, аҳолини иш билан таъминлаш ҳамда арзон уй-жойлар қурилишининг кўламини кенгайтириш бўйича амалий ишлар олиб борилаётгани, туризм соҳасини такомиллаштириш, йўлларни кенгайтириш ва кўприклар бунёд этиш каби лойиҳалар шулар жумласидандир. Эзгуликка йўғрилган бундай мақсадлардан юртдошларимизнинг қалбида шукроналик жўш урмоқда.\nБиз шундай саодатли кунларга мустақиллик туфайли эришдик. Не бахтки, қалбимизда фахру ифтихор ва чексиз қувонч билан, бугун Ватанимиз тарихида мутлақо янги саҳифа очган Ўзбекистон мустақиллигининг йигирма олти йиллигини муносиб кутиб олиш арафасида турибмиз. Бахтимизга кўз тегмасин! Мустақиллигимиз абадий бўлсин!\n6.07.2017 775 № 55 Янгиликлар


Германия жануби-ғарбидаги Турк масжидига чўчқа калласи ташлаб кетилди\n23:59 / 16.12.2016\nГерманиянинг жануби-ғарбидаги Эринген шаҳрида жойлашган масжидга аксилислом ҳужуми уюштирилди. Номаълум кишилар Турк масжиди (Масжийд-ут-туркий) олдида чўчқа калласини ташлаб кетишган. Эртаси куни эрталаб ўғлини масжиддаги Қуръонни ўрганиш сабоқларига олиб келган киши бу ерда чўчқанинг калласини кўриб қолади. Бу ҳақида Туркиянинг Daily Sabah нашри хабар берди.\nМасжид воқеа юзасидан шикоят ёзиб, керакли идорага мурожаат қилган бўлса-да, жиноятчининг қўлга олинишига умид кам. Полиция вакили Райнер Оттнинг маълум қилишича, мазкур иш юзасидан ҳали аниқ натижага эришилмаган.\nЭрингемдаги Турк масжиди полицияга барча кузатув камералари материалларини тақдим этган, лекин иншоотни қўриқлаш учун соқчи талаб қилмаган. Оттнинг сўзларига кўра, масжидни назорат қилиш уларнинг ҳар кунги вазифалари қаторига киради.\nЭринген мэри Тило Михлер ҳам бундай ҳужумни қоралаб, полиция айбдорларни топишига умид билдирди.\nБу масжидга уюштирилган биринчи ҳужум эмас. 2015 йилнинг августида масжиднинг олд томонига номаълум эркак томонидан "Мусулмонларга ўлим!" деб ёзиб кетилган. Бу воқеадан бир неча ҳафта ўтиб, ёвуз ниятли кимсалар масжид деворига тухумлар отиб кетишган.\nТурк масжиди жамиятнинг кўп соҳаларида фаол иш олиб боради ҳамда шаҳар ва христианлар жамияти билан муносабатларни қўллаб-қувватлайди. Эринген мусулмонлари қочқинлар учун ўз уйлари эшикларини очишган, шунингдек улар аксилислом ҳаракатларга фаол қаршилик кўрсатиб келишади.


«Пул тарқатиш» масаланинг ечими эмас. Мутахассис пандемия шароитида аҳолини қўллаб қувватлаш учун тўғридан-тўғри пул бериш ҳақида фикр билдирди Ўзбекистон янгиликлари\n«Пул тарқатиш» масаланинг ечими эмас. Мутахассис пандемия шароитида аҳолини қўллаб қувватлаш учун тўғридан-тўғри пул бериш ҳақида фикр билдирди\nЎзбекистон, Тошкент – Batafsil.uz ЯА. Иқтисодий тадқиқотлар ва ислоҳотлар маркази эксперти Руслан Абатуров ўзининг муаллифлик мақоласида Ўзбекистонга "пул тарқатиш" керакми ёки йўқми, шуниндек пандемия пайтида аҳолига тўғридан-тўғри пул берилиши нимага олиб келиши мумкинлигини ҳақида фикр юритган.\n- Коронавирус пандемиясининг тарқалишига қарши кўрилган чоралар айрим корхоналар, тадбиркорлар ва хизмат кўрсатиш соҳасидаги ишларнинг вақтинча тўхтатилишига олиб келди. Мавжуд шароитда кўплаб фуқаролар, айниқса чеклов чоралари қўлланилгунга қадар доимий иш жойига эга бўлмаганлар, бир марталик ишга боғлиқ бўлганлар ва меҳнат мигрантлари даромад манбаидан маҳрум бўлишди.\nБу эса ўз навбатида аҳолининг зарар кўрган қатламларига давлат томонидан самарали ёрдам берилишини тақозо қилади. Инқирозга қарши курашишга қаратилган чоралар қабул қилиниб, улар биринчи навбатда, аҳолининг энг муҳтож қатламлари учун салбий таъсирни юмшатиш, бандликни қўллаб-қувватлаш ва янги иш ўринларини яратишга йўналтирилган.\nШу билан бирга, айрим давлатларда аҳолига "пул тарқатиш" деб номланувчи тўғридан-тўғри пул бериш шаклида қўллаб-қувватлаш чоралари қўлланилаётган бир пайтда, бизнинг жамиятимизда бундай тажрибани қўллашнинг нақадар мақсадга мувофиқлиги тўғрисида мунозаралар авж олмоқда.\nБу борада шуни таъкидлаш керакки, ҳозирги кунга қадар камдан-кам давлатлар бундай чораларни афзал билишмоқда. Аксарият ҳолларда бу каби оммавий чоралар ўрнига аҳолини иш билан таъминлаш ва қўллаб-қувватлашнинг мақсадли молиявий чораларидан кенг фойдаланилмоқда. Пулларни тарқатиб бериш ҳақида гап кетган тақдирда ҳам, аксарият ҳолларда даромадлар даражасига қараб чекловлар белгиланиб, маблағлар энг кўп жабрланган ёҳуд энг заиф қатламларга берилади.\nИлгари ижтимоий қўллаб-қувватлаш дастуридан фойдаланган кам таъминланган кишилар учун нафақалар миқдори оширилади, уларни олиш тартиби енгиллаштирилади. Кўпинча бундай ёрдам кўрсатишнинг ёрқин намунаси сифатида тилга олинган АҚШда ҳам маълум чеклов шартлари мавжуд бўлиб, йиллик даромади 75 мингдан 99 минг долларгача бўлган фуқароларга тўлов берилади. Ривожланган мамлакатларда айнан қандай чоралар кўрилаётганлигига эътибор берсак, кўп ҳолларда давлатлар иш ўринларини сақлаб қолиш учун тадбиркорларга ёрдам кўрсатаётганининг гувоҳи бўламиз.\n"Пул тарқатиш"га эҳтиёткорона муносабат давлатнинг бундай тадбирларни амалга ошириш учун юқори даражадаги сарф-харажатлари ва пулни аҳолига тўғридан-тўғри тақсимлаш самарадорлигига шубҳа билдириши билан боғлиқ. Илмий соҳада пулларни тарқатиб беришнинг нақадар самарадорлиги бўйича якдиллик мавжуд эмас.\nТаъкидланишича, ушбу воситадан фойдаланишнинг мақсадга мувофиқлиги у фойдаланиладиган макроиқтисодий шароитлар, инфляция даражаси, фоиз ставкалари, пул-кредит сиёсатининг анъанавий воситаларидан фойдаланиш имкониятларининг мавжудлигига боғлиқдир.\nБироқ, Ўзбекистон шароитида аҳолига пул маблағларини оммавий тақсимлаш инфляцияни жадаллаштириши, пул тақсимотидан кутилаётган барча ижобий натижаларни йўққа чиқариши мумкин. Қолаверса, бундай маблағларни муҳтожларга ҳам, муҳтож бўлмаганларга ҳам тақсимлаш ҳавфи мавжуд.\nМасалан, Гонконг версиясини Ўзбекистон шароитида тасаввур қилиб кўрайлик. Гонконгда 18 ёшдан катта бўлган барча фуқароларга - тахминан 7 миллион одамга 1280 доллар тўланмоқда. Аҳолига тўланадиган маблағларнинг тахминий ҳажми 9 миллиард доллар ёки Гонконг ЯИМнинг 2,5 фоизини ташкил этади.\nАгар Ўзбекистонда 18 ва ундан катта ёшдагиларга, бу эса тахминан 23 миллион кишига камида бир минг доллардан тўланса, унда бу миқдор 23 миллиард долларни, яъни ЯИМнинг 38 фоизини ва мамлакат олтин-валюта захирасининг 77 фоизи (30 миллиард доллар)ни ташкил этади. 2019 йилда умумий ташқи қарз 24,4 миллиард долларга етганлигини инобатга оладиган бўлсак, бу мамлакатнинг бутун иқтисодиётига катта юк бўлиши ва давлатни заҳиралардан маҳрум қилиши шубҳасиздир.\nҲақиқатга яқинрок воқеликка асосланиб, меҳнатга лаёқатли ёшдаги шахслардан ташқари ҳар-бир бир кишига 1 миллион сўм миқдорида бир марталик тўловни амалга оширдик, дейлик. Бу - 23,6 миллион фуқарони англатади. Бу ҳолатда аҳолига тўланадиган тўловлар ҳажми 23,6 трлн. сўм ёки ялпи ички маҳсулотнинг 4,6 фоизи ёки 2020 йилга тахмин қилинган бюджет даромадларининг 15 фоизи миқдоридаги маблағни ташкил қилади.\nАгар меҳнатга ҳақ тўлашнинг бир минимал миқдорида (679,300 сўм) бир марталик тўлов ажратилса, бундай бир марталик тўловнинг умумий ҳажми 16 трлн. сўмни ёки мамлакат ялпи ички маҳсулотининг 3 фоизини ёки 2020 йил учун давлат бюджети даромадлари тахминининг 10 фоизини ташкил этади. Шуниси аниқки, 23,6 миллион кишининг ҳаммаси ҳам муҳтож эмас. Чекланганлик шароитида бундай миқдорларнинг бир марталик тўловлари инфляциянинг тезлашишига олиб келади. Қолаверса, давлатнинг энг заиф қатламларини қўллаб-қувватлаш имкониятлари сезиларли даражада пасаяди.\nМанзилли чеклов чораларини қўллаш ва иқтисодиётнинг кўп соҳаларида корхоналарнинг ишлаб чиқариш фаолиятини сақлаб қолиш шароитида кўплаб фуқаролар ўз даромадларини карантингача бўлган даврдагидек сақлаб қолишади. Ушбу ойларда давлат соҳаси ходимлари иш ҳаққи олишни давом этишди, мамлакатнинг энг йирик корхоналарининг аксариятида ишлаб чиқариш фаолияти тўхтаб қолгани йўқ, саноат корхоналарининг ишламаслиги узоқ давом этмаганлиги боис, ходимлар бандлигини таъминлаб турди.\nБошқа бир томондан, мамлакатда кичик бўлмаган норасмий сектор мавжуддир. ОАВ маълумотларига кўра, бу кўрсаткич 4-5 миллион кишини ташкил қилади. Меҳнат миграцияси эса 2-2,5 миллион кишини қамраб олган. Демак, фаолияти тикланмаган тармоқлар, биринчи навбатда хизмат кўрсатиш соҳасидаги корхоналар ҳали талайгина.\nПандемиядан олдин тизимли равишда давлат томонидан ёрдам, нафақа, тўловлар ва пенсиялар олиб келган, бундан кейин ёрдам кутаётганлар ҳақида гапирмаса ҳам бўлади. Бундан ташқари, мамлакатнинг кўплаб фуқаролари қўшимча даромадларга эга бўлганликлари (меҳнат мигрантларининг пул ўтказмалари, норасмий қўшимча иш жойлари ва бошқалар)ни ҳам ёдда тутиш керак. Айни пайтда аҳолининг ушбу тоифалари самарали ёрдамга муҳтождир.\nШуни тушуниш керакки, аксарият аҳоли давлатдан қўшимча маблағ ажратиш зарурлиги ҳақида гапирганда, биринчи навбатда иш жойидан маҳрум бўлганлар учун маблағсиз қолганларга манзилли чораларни назарда тутади. Ўзбекистондаги бундай шароитда молиявий барқарорлик ва ёрдам туфайли иш ўринларини сақлаб қолаётган ҳамда иш ҳаққини тўлаётган корхоналар учун молиявий манбаларнинг мавжудлигини қўллаб-қувватлашга кўпроқ урғу бериш самарали чора бўлиши мумкин.\nШу сабабли, корхоналарнинг фаолият олиб бориши орқали ходимлар даромадларини таъминлаш имконияти сақланиб қолар экан, пулни оддий тақсимлаш усулини қўллашга ҳожат йўқ. Бу борада яна бир бор таъкидлаб ўтиш керакки, давлат ресурслари чекланган бўлиб, аҳоли даромадларининг бевосита таъминоти бўлганларни қўллаб-қувватлаш орқали фуқаролар даромадларини сақлаб қолиш - энг таъсирчан чора бўлиб қолмоқда.\nШу билан бирга, дунёда пандемиянинг давом этиши ва чеклов чораларининг қанчалик сақланиб қолиниши ноаниқ бўлиб қолаётган бир шароитида молиявий заҳиралар келажакда ҳам зарур бўлиб қолиши мумкин. Меҳнат мигрантларининг қайтиши ва иқтисодиётимизнинг тегишли иш ўринлари билан таъминлай олмаслиги Ўзбекистон молиявий тизимига қўшимча босим бўлиши мумкин.\nШу нуқтаи назардан, узоқ йиллар давомида чет элда ишлаган ва ўтказмалар орқали қўшимча ички талабни шакллантириб келганларнинг аксарияти ишсизлик нафақасига муҳтож бўлади. Ишсизлик нафақаларини тўлашни ошириш давлатдан қўшимча маблағларни талаб қилади.\nДемак, аҳолига пулни оддий тақсимлаш давлатнинг чекланган ресурсларидан самарали фойдаланиш усули ҳисобланмайди ва натижада узоқ муддатда аҳоли даромадларининг пасайишига олиб келади. Чунки давлат сарфланган пулларни тўлдириш ва ташқи қарзларни қоплаш учун солиқларни оширишга мажбур бўлади. Шу муносабат билан, ҳақиқатан ҳам ёрдамга муҳтож бўлганларни манзилли қўллаб-қувватлаш - энг мақбул ва мақсадга мувофиқ усул бўлиб қолмоқда.\nЁрдамга муҳтож бўлганларнинг ундан фойдалана олиш даражасини ошириш, бундай ёрдамни олиш тартибини осонлаштириш ва ўз вақтида олинишини таъминлаш - бошқа масала. Бундан ташқари, хусусий секторда кўпчилик тўланмайдиган таътилга юборилган, уларнинг аксарияти даромадсиз қолиши мумкин. Норасмий секторда ишлаган ва чеклов чоралари туфайли даромад олиш имкониятидан маҳрум бўлганларга самарали ёрдамни ташкил этиш билан боғлиқ кўплаб муаммолар ўз ечимини кутмоқда.\nНазаримизда, ҳозирги даврда давлат юзага келган шароитда энг самарали сиёсатни амалга оширмоқда, яъни мавжуд иқтисодий воқеликни ҳисобга олган ҳолда мавжуд заҳиралардан фойдаланиб, иқтисодий фаолликни қўллаб-қувватлаш ва фуқароларни иш билан таъминлаш орқали аҳолининг заиф қатламларига манзилли ёрдам кўрсатишни, шунга мос равишда уларни даромадга эга бўлишларини ташкил қилмоқда. Бу эса келажакда мамлакатнинг барча аҳолисига бир марталик тўловларни амалга оширишдан кўра кўпроқ иқтисодий самара бериши шак -шубҳасиздир.


Ховербордда учиш бўйича жаҳон рекорди янгиланди\n20:13 / 04.05.2016\nZapata Racing компанияси асосчиси бўлмиш ихтирочи Фрэнки Запата ўтган шанба куни Гиннес Рекордлар Китобига кирди. У ховебордда 2252 метр узоқликка уча олди (Ховерборд - скейтбордга ўхшаш мослама, ғилдираклари ўрнига иккита антигравиатори бор).\nБунинг учун у ўзи ишлаб чиққан Flyboard Air учувчи скейтбордидан фойдаланди. Аппарат соатига 150 километр тезликда учиш ва 3 километр баландликка кўтарилиш имконига эга. Ёқилғи захираси 10 дақиқалик парвоз учун мўлжалланган.\nФрэнки Запатанинг сўзларига кўра, Flyboard Air устида ҳали ишлов бериш жараёни давом этмоқда, шунинг учун ҳозирча унда парвозлар унча катта бўлмаган баландликда ва узоқликда амалга оширилади.\nРекорд ўрнатилаётган пайтда француз 50 метр баландликка кўтарилди, унинг учиш мосламаси эса соатига 70 километр тезликка чиқди.\nЎтган галги рекорд парвоз узоқлиги бор-йўғи 275,9 метр бўлган. Уни ўтган йили канадалик Каталин Александр Дуру ўрнатган эди.


Betomax’дан танлов: Тошкентни суратга ол ва планшет соҳибига айлан!\nLifestyle 03 Октябрь 2017 8006\nБобур номидаги Марказий Экопаркнинг очилиши шаҳримизнинг ижтимоий ҳаётидаги ўзгаришлардан далолат беради. Майдони 12 гектарга тенг бўлган парк ноёб ландшафт, замонавий спорт майдончалари, архитектуранинг янги ечимларини ўзида мужассам этган.\n«Betomax» компанияси ушбу ўзгаришларга ўз улушини қўшди. Аниқроқ қилиб айтганда, шаҳримизга бўлган муҳаббат изҳори ифодаси рамзи сифатида I love Tashkent инсталляциясини барпо этди.\nИнсонларга ҳурмат, табиатни асраш, бунёдкорлик ҳисси, умуман олганда барча бахтиёр яшайдиган жамиятни қуриш истаги ҳар бир фуқарога яқин ва таниш.\nМамлакатимизнинг янада гўзал, замонавий кўриниш касб этиши йўлида корхона юқори сифатли темир-бетон маҳсулотларини ишлаб чиқаради. Уларнинг воситасида Ўзбекистонда йилдан-йилга янги уйлар, заводлар, йўллар ва кўприклар қад кўтармоқда.\n«I LoveTashkent» арт-объекти ўрнатилишига бағишлаб, ушбу инсталляция кўриниши туширилган фотосуратлар танлови эълон қилинади. Ғолиб совға сифатида планшет билан тақдирланади. Танлов шартлари билан қуйидаги ҳавола орқали танишишингиз мумкин.


ИнтерФУТБОЛ :: Умид Аҳмаджонов: Биз меҳр улашишимиз лозим бўлган болалар, бутун халққа қувонч улашди\nУмид Аҳмаджонов: Биз меҳр улашишимиз лозим бўлган болалар, бутун халққа қувонч улашди\nМОҚ президенти ҳамда ЎФА биринчи вице-президенти Умид Аҳмаджонов меҳрибонлик уйлари тарбияланувчилари ўртасида бўлиб ўтган Жаҳон Чемпионатини ғолиб сифатида якунлаган ўзбекистонлик ёш футболчиларни табриклади.\n“Ўзбекистонлик спортчиларнинг халқаро майдонлардаги мардонавор иштироки ҳар биримизга олам-олам қувонч олиб келади. Гарчи улардан узоқда бўлсак-да, мамлакат байроғи остида саф тортиб турган спортчиларимизни қалбан қўллаб-қувватлаймиз.\nБугун ҳам худди шундай бўлди ва бугунги кун кўпчилигимиз учун унутилмас онларни тортиқ қилди. Яқиндагина заиф эшитувчи ёшларимиз жаҳон чемпионлигини қўлга киритган бўлса, эндиликда меҳрибонлик уйи тарбияланувчиларидан ташкил топган жамоа ўз қаршисидан чиққан барча жамоаларни таслим қилиб, жаҳон чемпионлигини тантана қилди.\nКўзи ёниб турган ёш футболчиларимиз кўрсатган бу жасорат таҳсинга лойиқдир. Улар анча ёш бўлишларига қарамай, барчамизга мундиалларда қандай ўйнаш кераклигини кўрсата олишди. Уларга қараб туриб ишониш мумкинки, Ўзбекистон келажаги ишончли қўлларда.\nАслида барчамиз мана шу футболчиларга меҳр улашишимиз керак. Улар эса бор куч ва ғайратларини сафарбар этиб, бутун мамлакат номидан Жаҳон Чемпионатида муносиб иштирок этишди ҳамда миллионлаб ўзбекистонликлар ғурурланиши мумкин бўлган улкан ютуқни қўлга киритишди. Энди улар қаҳрамондирлар. Энди биз уларни ҳаммага ўрнак қилиб кўрсатамиз. Энди ёш футболчиларимизни бутун дунёда ҳурмат билан тилга олишади.\nБиз мана шу йигитларга мураббийлик қилган, уларга ғамхўрлик қилаётган, тарбия қилиб, меҳр кўрсатаётган барча инсонлар олдида таъзимдамиз. Ишонамизки, фарзандларимизнинг порлоқ келажаги ҳали олдинда. Вақти келиб улар бахтли ва саодатли ҳаёт кечириб, ўзларига жуда-жуда керак бўлган ота-оналик меҳрини ўз фарзандларига тортиқ қила олишади. Қаҳрамонлигингиз, матонатингиз ва иродангиз олдида бош эгамиз. Сизга Президентимиз, жамоамиз ҳамда мухлислар номидан ўз миннатдорчилигимизни билдирамиз, раҳмат, йигитлар!”


Исо Масиҳ ким? | Хушхабар\nўзбекча (лотин ёзувида)\nИсонинг қайси фазилатлари бошқаларни унга жалб қилган? (МАТТО 11:29; МАРК 10:13–16).\n1. Исо қандай вужудга келган?\nИсо Худонинг илк ижодидир. Одамлардан фарқли равишда, у ер юзига келишидан аввал, осмонда фаришта бўлиб яшаган (Юҳанно 8:23). Исо самода аёлнинг воситасисиз вужудга келган. Унга ҳаётни Аллоҳ ато этгани боис, у рамзий маънода «Худонинг Ўғли» деб аталган (Матто 16:16). Исо шунингдек, «Калом» деб танилган, боиси у Тангрининг вакили бўлиб хизмат қилган (Юҳанно 1:14). Қолаверса, Аллоҳ уни муайян бир вазифа учун танлагани сабабли, у Масиҳ ёки мойланган Шахсдир. Ҳикматлар 8:22, 23, 30; Колосаликларга 1:15-, 16- оятларни ўқинг.\n2. Исо нима учун ер юзига келган?\nХудо, Ўғлининг ҳаётини Марям исмли яҳудий бокира қизнинг бачадонига ўтказган. Бу, Исонинг ер юзида отаси бўлмаганини кўрсатяпти (Луқо 1:30–35). Исо қуйидаги сабабларга кўра ер юзига келган: 1) Аллоҳ тўғрисида ҳақиқатга ўргатиш учун, 2) ҳатто қийинчиликларга дуч келганда ҳам, Худонинг иродасини қандай бажариш кераклигида бизга ўрнак кўрсатиш мақсадида ва 3) мукаммал ҳаётини «тўлов» сифатида тақдим этиш учун. Матто 20:28- оятни ўқинг.\n3. Нега биз тўловга муҳтожмиз?\nТўлов, ўлим хавфи остида турган одамни қутқариш учун тўланадиган ҳақни англатади (Чиқиш 21:29, 30). Аллоҳ, одамлар кексайишини ва ҳаётдан кўз юмишларини истамаган. Буни қаердан биламиз? Худо Одаматога, агар у гуноҳга қўл урса, ўлишини айтган. Демак, у гуноҳ қилмаганида, ҳеч қачон ўлмасди (Ибтидо 2:16, 17; 5:5). Муқаддас Китобга биноан, ўлим дунёда Одамато туфайли «пайдо бўлган». Шу йўсин, Одамато гуноҳни, жумладан гуноҳ учун жазони, яъни ўлимни барча авлодларига мерос қилиб қолдирган. Одаматодан мерос бўлиб ўтган ўлим жазосидан халос бўлиш учун, биз тўловга муҳтожмиз. Римликларга 5:12; 6:23- оятларни ўқинг.\nКим биз учун тўловни тақдим этиб, ўлимдан халос эта олади? Одам ўлганда, фақатгина ўз гуноҳлари учун тўлайди. Ҳеч бир номукаммал киши, бошқа инсонларнинг гуноҳи учун тўлов бера олмайди. Забур 48:8–10- оятларни ўқинг.\n4. Исо нима учун ўлган?\nИсо пайғамбар мўъжизавий тарзда дунёга келгани сабаб, биз каби номукаммал бўлмаган. У мукаммалдир ва ҳеч қандай гуноҳ қилмаган. Шу боис, Исо ўзининг эмас, бошқаларнинг гуноҳлари учун ўзини фидо қилган. Аллоҳ эса, биз учун Ўғлини юбориб, Ўз севгисини намоён этган. Исонинг ўзи ҳам Отасига бўйсуниш ва гуноҳларимиз учун ҳаётини қурбон қилиш билан, бизни севишини кўрсатган. Юҳанно 3:16; Римликларга 5:18-, 19- оятларни ўқинг.\n5. Ҳозир Исо Масиҳ нима билан банд?\nИсо ер юзида яшаганида, касалларни даволарди, ўлганларни тирилтирарди ва қийинчиликка тушган кишиларга кўмаклашарди. Бу билан у, келажакда итоатли одамзод учун нималар қилишини кўрсатди (Матто 15:30, 31; Юҳанно 5:28). Исонинг ўлимидан сўнг, Худо уни қудратли фаришта қилиб тирилтирди (1 Бутрус 3:18). Кейин эса, у Тангрининг ўнг томонига ўтириб, Отаси унга бутун ер юзи устидан ҳукмронлик қилиш ҳуқуқини берадиган вақтни кутди (Ибронийларга 10:12, 13). Ҳозир Исо Масиҳ осмонда Шоҳ сифатида ҳукмронлик қилмоқда ва унинг издошлари бутун дунё бўйлаб бу хушхабарни эълон этишмоқда. Дониёр 7:13, 14; Матто 24:14- оятларни ўқинг.\nЯқин орада Исо Шоҳлик ҳокимиятидан фойдаланиб, барча азоб-уқубатни ва уларнинг сабабчиларини йўқ қилади. Исога ишонадиган ва унга қулоқ соладиган ҳар бир киши ер юзидаги жаннатда яшайди. Ҳикматлар 2:21-, 22- оятларни ўқинг.


HUMO банкоматлари орқали Mastercard карталаридан нақд пул ечиш йўлга қўйилди - Terabayt.Uz\nЎзбекистон аҳолиси ва хорижий меҳмонларга Mastercard халқаро карталаридан маблағларни миллий валютада ечиб олиш жорий этилди. Ўзбекистон шаҳарларида ўрнатилган HUMO банкоматлари фуқаролар ва сайёҳларга 24/7 хизмат кўрсатади.\nМиллий банклараро процессинг маркази (МБПМ) Mastercard карталари эгаларига маблағларини HUMO банкоматларида миллий валютада ечиб олиш жорий этди. Маблағлар Mastercard халқаро тўлов тизими томонидан белгиланган курс бўйича ечиб олинади.\n«Биз Mastercard билан барча техник ишларни муваффақиятли якунлаб ва бу халқаро тизимни HUMO банкоматларига интеграциялаб, энди мамлакатимиз аҳолиси ва меҳмонларида нақд пулларини нафақат HUMO ва VISA карталаридан, балки Mastercard карталаридан ҳам ечиб олиш имконияти борлигини хабар қилишдан хурсандмиз. Халқаро карталардан миллий валютадаги маблағларни бемалол нақд пул шаклида ечиб олиш – мамлакат қанчалик «tourist-friendly» эканлигининг муҳим кўрсаткичларидан бири. Кейинчалик биз Visa ва Mastercard карталарининг эгалари учун тўловларни HUMO терминал тармоғида қабул қилишни жорий қилиш ниятидамиз», – дейди МБПМ директори Шуҳратбек Қурбонов.\n«Бизнинг мижозларимиз учун бундай имкониятнинг берилиши, сўзсиз, бизнинг Ўзбекистон билан ҳамкорлигимизда олдинга ташланган муҳим қадам ҳисобланади. Нақд пулсиз тўловларни ривожлантириш нафақат мамлакатдаги туризм соҳасини яхшилашга ёрдам беради, балки Ўзбекистон фуқаролари учун ҳам қулайлик яратади. Биз МБПМ билан шундай самарали ҳамкорлик қилишдан хурсандмиз», – қўшимча қилди Mastercard нинг Грузия ва Марказий Осиёдаги Бош директори Игорь Степанов.\nЭслатиб ўтамиз, жорий йилнинг 29 августидан HUMO банкоматлари Visa халқаро карталарини қабул қила бошлади. 500 дан ортиқ HUMO банкоматлари HUMO, Visa ва Mastercard карталари эгаларига хизмат кўрсатиши мумкин. Банкоматдан миллий валютада нақд маблағларни бериш учун комиссия банкнинг ўзи томонидан белгиланади, курс эса бевосита карта эгасининг тўлов тизими билан белгиланади. HUMO банкоматлари сайёҳлар кўп бўладиган шаҳарлардаги йирик диққатга сазовор жойлар, меҳмонхоналар, бозорлар яқинидаги 24/7 пунктларида жойлашган.\nЎҚИНГ: 250 дан ортиқ HUMO банкоматлари Visa карталарини қабул қила бошлади\n#онлайн харид #пластик карта #"Humo" тўлов тизими


Эрон жанубида, Бўшеҳр атом электростанцияси (АЭС) яқинида 5,1 балл зилзила содир бўлди. Бу ҳақда 27 декабрь куни АҚШ ва Европа мутахассислари маълум қилди.\nАҚШ Геология хизмати зилзилани қувватини ўртача деб баҳолади. Бундай зилзила жиддий зиён келтириши мумкин. Европа Ўртаер сейсмология маркази ҳам зилзила магнитудаси 5,1 балл бўлганини хабар қилди.\nЗилзила эпицентри Бўшеҳрдан 53 км масофада бўлган.\nНоябрь ойида Эрон Бўшеҳрда янги иншоот қурилишини бошлаган эди. АЭСни кенгайтириш режаси рус муҳандислари ва урани ёрдамида амалга оширилмоқда.\nБўшеҳр АЭС 2011 йилда ўз ишини бошлаган бўлиб, уни БМТ қошидаги Атом энергияси бўйича халқаро агентлик назорат қилади.


Юртимиз тарихи ҳақида албатта фильм бўлиши керак — президент ... - UzNews.uz\n20 ноября 2020 г. 672 0\nЮртимиз тарихи ҳақида албатта фильм бўлиши керак — президент киноижодкорлар билан учрашди\nПрезидент “Ўзбекфильм” киностудиясида кино санъати фахрийлари, режиссёрлар, соҳа мутаcаддилари билан суҳбатлашди.\nШавкат Мирзиёев “Ўзбекфильм” киностудиясида амалга оширилган ишларни кўздан кечирди, дея хабар бермоқда Президент Матбуот хизмати.\n— Кино жуда мураккаб, халқимиз, жамиятимиз учун муҳим соҳа, - деди Шавкат Мирзиёев учрашувда. – Илгари “Ўзбекфильм” студияси хароба ҳолга келиб қолганди. Кўп жойлари, бинолари ижарага бериб юборилганди. Мана, ҳаммаси ўз эгасига - киночиларга қайтарилди.\nЕтарли эътибор бўлмагани сабабли мамлакатимиз кино санъатида турғунлик пайдо бўлган эди. Фақат енгил-елпи, тижорат картиналари яратилиб, соҳа ривожи дунёдан ортда қолиб кетди.\nКейинги пайтларда эътибор ва рағбат берилгани боис киноасарлар мазмуни ўзгарди. Хусусан, «Имом Термизий», «Исломхўжа», «Элпарвар», «Қўқон шамоли», «101», «Ибрат» каби тарихий фильмлар ишланди.\n— Охирги йилларда яратилган киноларимизнинг сони кам бўлсаям, маъноси бор, - деди Шавкат Мирзиёев.\n— Кино – тарбиянинг замини. Бу ижоднинг мактабини очишимиз керак. Ҳозир мукаммал фильмлар яратишга ҳавасимиз бор, лекин сифатлиси кам. Юртимиз тарихи ҳақида албатта фильм бўлиши керак. Бунга вақт келди, - деди давлатимиз раҳбари.\nЭнг сара ўзбек фильмлари 100 талигини тузиб, давлат ва хусусий телеканалларда намойиш қилиш бўйича тавсиялар берилди.\nЖаҳон киносаноати ютуқларини ўрганиш ва татбиқ этиш, ижодкорлар малакасини ошириб бориш, хусусан, ёшларни Россия давлат кинематография институтида ўқитиш бўйича фикрлар билдирилди. Шунингдек, болалар учун киностудия ташкил килиш ғояси ҳам илгари сурилди.\n15 апреля, 09:14 1321 0\n14 апреля, 11:30 1168 0\n16 апреля, 13:12 1145 0\n16 апреля, 11:32 1041 0\n16 апреля, 13:53 751 0\n14 апреля, 14:19 726 0\n16 Апреля, Пятница 314 0\n16 Апреля, Пятница 240 0\n12 Апреля, Понедельник 3468 0\n06 Апреля, Вторник 737 1


Темур Кападзе ва Рўзимбой Аҳмедов – Про лигада ой лауреатлари\nТемур КападзеРўзимбой Аҳмедов\nЎзбекистон профессионал футбол лигаси Про лиганинг апрель ойидаги энг яхши футболчиси ва мураббийини эълон қилди.\nПро лига клублари бош мураббийи ва сардорлари ўртасида ўтказилган сўровнома якунларига кўра, «Хоразм» ҳужумчиси Рўзимбой Аҳмедов Про лиганинг апрель ойидаги энг яхши ўйинчиси номига лойиқ кўрилди. 33 ёшли тажрибали форвард ўтган ойда 3 ўйинда 4та голга муаллифлик қилган.\nРўзимбойдан ташқари, ушбу соврин учун Олег Марчук («Динамо»), Алишер Одилов («Олимпик») ва Марко Обрадович («Нефтчи») сингари футболчилар ҳам даъвогарлик қилишганди.\nОйнинг энг яхши бош мураббийи дея «Олимпик» устози Темур Кападзе топилди. Олимпиячилар Кападзе қўл остида ўтган ойдаги 3 ўйинда 2та ғалабага эришишди.\nБу соврин учун номзодлар қаторига Александр Ежов («Хоразм») ва Илҳом Мўминжонов («Нефтчи») ҳам киритилганди.\nМаълумот учун, март ойида «Орол» ҳужумчиси Азамат Алланиёзов ва «Бухоро» собиқ бош мураббийи Даврон Файзиев Про лигада тенгсиз деб топилганди.


АҲОЛИ РОЗИЛИГИСИЗ ҲЕЧ БИР УЙ БУЗИЛМАЙДИ — Tashkentnews.uz : Tashkentnews.uz\n78 уйда яшаган аҳолининг ҳозирги муаммолари қандай ечим топмоқда?\nУчтепа туманининг янги тўртлиги тайинланди\nСайёҳлар ўзбек миллий таомларини тайёрлашни ўрганмоқда\n150 дона инглиз тилида йўл белгилари\nТошкент ва Финляндия сув таъминотига замонавий АКТни жорий этиш масаласини муҳокама этди\nУчтепа туманида ёшлар марафони ўтказилди\n18 май куни пойтахтимизда Тошкент шаҳар ҳокими кубоги учун Баҳодирлар ўйинлари ва тош кўтариш бўйича очиқ чемпионат ўтказилади\nСузук ота мажмуаси зиёратчилар билан гавжум\nАҲОЛИ РОЗИЛИГИСИЗ ҲЕЧ БИР УЙ БУЗИЛМАЙДИ\nМирзо Улуғбек тумани ҳокимлигида Тошкент шаҳар ҳокими Жаҳонгир Артикхўжаев ва Марказ-1 ҳамда Марказ-2 ҳудудларида истиқомат қилувчи аҳоли иштирокида очиқ мулоқот бўлиб ўтди.\nУнда шаҳар ҳокими ушбу ҳудудлар аҳолиси орасида юзага келган саволларга аниқлик киритди. Дастлаб ҳоким аҳолининг ўз турар жойлари, туманларида олиб борилаётган қурилишлар ҳақидаги фикрлари билан танишди.\nУчрашувда мурожаат билан келган фуқаролар Тошкентдаги бунёдкорлик тадбирлари ва уйлар ҳолати бўйича ўз фикрларини билдиришди. Тошкент шаҳар ҳокими пойтахтимиздаги бузилиши эҳтимоли бўлган ҳудудлардаги ишларни ташкил этиш бўйича ахборот берди.\nХусусан, бу борада тегишли ҳудудларда офислар ташкил этилиб, ҳар бир оиланинг бу борадаги фикрлари ўрганилиши маълум қилинди. Аҳолининг бизнинг уйларимиз бузиладими деган саволига эса сизнинг розилигингизсиз бу иш амалга ошмайди, дея таъкидлади Жаҳонгир Артикхўжаев.


Ўзбекистонда Хитойда тарқалган коронавирусдан сақланиш учун қандай чоралар кўрилмоқда? - Darakchi\nЖАМИЯТ 24.01.2020, 13:38\nХитойда коронавирус инфекцияси тарқалиши ва айни пайтда ҳолат жиддийлашаётгани муносабати билан Жаҳон соғлиқни сақлаш ташкилоти фавқулодда йиғилиш ўтказди. Унда халқаро фавқулодда ҳолат эълон қилиш лозимлиги, лекин аввало мутахассислар касаллик ҳақида кўпроқ маълумотга эга бўлишлари кераклиги айтилди. Бу ҳақда Ахборот ва оммавий коммуникациялар агентлигида ССВ ҳамда Санитария-эпидемиология осойишталик агентлиги томонидан ўтказилган матбуот анжуманида сўз борди.\nЖССТ раҳбари Тедрос Гебрейесуснинг қайд этишича, эҳтиёткорлик муҳим аммо ваҳимага ўрин йўқ. Хитойнинг Ухан шаҳрида карантин бўйича қатъий чоралар кўрилмоқда. Улар эпидемиянинг авж олиш ва тарқалиш эҳтимолини камайтиришга ёрдам беради.\n"Билимли киши қуролланган бўлади" дейдилар. Демак коронавирус касаллиги нима, унга қарши қандай курашиш мумкин, илк аломатлари қандай, давоси ва асоратлари қандай бўлиши ҳақида ҳар бир фуқаро билиб қўйиши мақсадга мувофиқ. Хавфли коронавирус инфекцияси ҳақидаги тўлиқ маълумотларни бу ердан ўқишингиз мумкин.\nМамлакатда амалга оширилаётган чоралар:\nХитойда коронавирус бўйича эпидемик вазият мураккаблашгани сабабли «Uzbekistan Airports» АЖ ҳамда “Ўзбекистон темир йўллари”АЖ мутахассислари томонидан Хитойга бориб келган шахсларнинг тиббий мониторинги олиб борилмоқда.\nХитойдан келадиган йўллардаги 37 та божхона постида карантин ишлари доирасида йўловчилар доимий кузатувдан ўтказилмоқда.\n“Ўзбекистон темир йўллари” ҳамда “Ўзбекистон ҳаво йўллари” АЖ тизими ходимлари иштирокида эпидемик вазиятнинг олдини олиш юзасидан семинар ўтказилди.\nРеспублика Вирусология илмий текшириш институтида коронавирусга гумон қилинган беморларни қабул қилиш учун махсус бўлим тайёрлаб қўйилди. Аэропорт ва темир йўл вокзалларидаги санитария карантин пунктларида ушбу касалликка гумон қилинганларда чуқур таҳлиллар ўтказиш тартиби белгиланди.\nРеспублика Санитария-эпидемиологик осойишталик агентлиги томонидан коронавирус инфекцияси кириб келиши ва тарқалишининг олдини олиш бўйича тадбирлар режаси ишлаб чиқилди.\nКоронавируснинг янги тури (nCoV)га қарши профилактик чора-тадбирлар бўйича қўлланма тайёрланди\nЎзбекистон Республикаси Соғлиқни сақлаш вазирлиги ахборотига кўра, 2020 йил 28 мартнинг айни пайтига қадар мамлакатимизда коронавирус иинфекцияси билан касалланганлар сони 16 тага ошиб, 104 нафарни...\nБугунги кунда республика ҳудуди бўйлаб коронавирус инфекциясининг тарқалиши олдини олиш, ушбу вируснинг хат-хужжатлар алмашиш орқали тарқалиши ҳолатларига йўл қўймаслик мақсадида 2020 йилнинг 26 март кунидан...